title: Legends of Chima

text: Myöhemmin Croolerin ote Craggeristä heikkenee ja sudet pettävät krokotiilit alkaen tavoitella Chitä yksin itselleen. Sudet saadaan pakotettua rauhaan muiden rotujen kanssa, mutta Crooler onnistuu luomaan Kohtalon usvaa, jonka vaikutuksesta Cragger kääntyy kaikkia, jopa siskoaan, vastaan. Lisäksi Chima ajautuu jälleen sotaan, kun salaperäinen musta pilvi tukkii Mount Cavoran Chi-putoukset. Lopulta Cragger palaa järkiinsä, ja kun hänen äitinsä Crunket palaa Chimaan, ilmenee, että heitä kaikkia uhkaa uusi vihollinen: Kaukomaiden pahat heimot (skorpionit, lepakot ja hämähäkit).


title: Legends of Chima

text: Uhan kohtaamiseksi kaikki Chiman heimot allekirjoittavat rauhansopimuksen ja Laval ystävineen joutuu matkustamaan Kaukomaille pelastamaan Legendojen pedot, koska vain nämä saisivat Mount Cavoran putoukset jälleen virtaamaan. Kaukomailla he saavat turvapaikan Lavalin karkotetulta sedältä, Lavertukselta. Vaikka Legendojen pedot saadaan vapautettua, Lavalin luotettavuus joutuu koetukselle, kun Cragger paljastaa hänen aiheuttaneen pahojen heimojen syntymisen. Lopulta kaikki Legendojen pedot vapautuvat ja pahojen heimojen tukikohtana toimiva skorpioniluola romahtaa tappaen suurimman osan skorpioneista, lepakoista ja hämähäkeistä. Chi-putoukset saadaan jälleen virtaamaan, mutta henkiin jäänyt skorpionikuningas Scorm tulee vahingossa herättäneeksi tuhansien vuosien unesta kolme Jäämetsästäjien muinaista heimoa (sapelihammaskissat, mammutit ja korppikotkat).


title: Legends of Chima

text: Heräämisen jälkeen Jäämetsästäjät alkavat jäädyttää Chimaa sekä sen asukkaita pyrkien tuomaan maahan ikuisen jääkauden. Kotkien hallussa olevan tiedon avulla Laval, Cragger ja Eris kiipeävät Mount Cavoralle, jossa Legendojen pedot paljastavat heille näkymättömissä olleen Feenikstemppelin. Temppelissä asuvat feeniksit sekä heidän opaskissansa (tiikerit ja leopardit) olivat kukistaneet Jäämetsästäjät vuosituhansia sitten ja tehneet samalla Chin käytön mahdolliseksi muille roduille. Feeniksien asettaman kokeen kautta Laval ystävineen saa käyttöön Tuli-Chitä Jäämetsästäjien kohtaamiseksi. Pitkän taistelun jälkeen Jäämetsästäjät valloittavat suurimman osan Chimasta ja neljäs Jäämetsästäjien heimo, jääkarhut, heräävät ja liittyvät tovereidensa avuksi. Lopulta Laval ystävineen auttaa feeniksejä etsimään ”Tulisiivet”, jotka ovat ainoa keino Chiman pelastamiseksi. Siipien avulla Mount Cavora pelastuu tuholta ja Jäämetsästäjät parantuvat ja muuttuvat hyviksi. Mutta sitten feeniksit palaavat takaisin aurinkoon ja jättävät rauhan aikaan palanneen Chiman taakseen. Ja Laval ystävineen näkee Mount Cavoralta pelastuneen Chiman, joka oli uudistunut jälleen.Chin pyhiä vartijoita, jotka asuvat Mount Cavoran alapuolella Leijonatemppelissä. Kuukauden välein he jakavat keräämänsä Chin tasan kaikille heimoille, myös niille, joiden toimia he eivät hyväksy.


title: Legends of Chima

text: Kotkavuorella olevassa Kotkatornissa asuva heimo, jonka jäsenet kykenevät lentämään itse.


title: Legends of Chima

text: Gorillametsässä asuva erittäin tunteellinen heimo, jonka jäsenet rakastavat hedelmiä ja kukkia. Kutsuvat yleensä muita ”jäbiksi”.


title: Legends of Chima

text: Chiman Soilla asuva heimo, jolla oli toisinaan pientä eripuraa leijonien kanssa.


title: Legends of Chima

text: Laumassa elävä heimo, jonka jäsenet eivät pidä kiltteydestä ja usein huijaavat kilpailuissa. Yrittivät saada koko Chiman haltuunsa 1. kaudella.


title: Legends of Chima

text: Heimo, johon kukaan ei luota, ja syystä: he huijaavat kaikkia ja varastavat kaikkea, etenkin arvoesineitä joihin he ovat hulluina. Asuvat kaatopaikalla. Kotkien tavoin hekin pystyvät lentämään.


title: Legends of Chima

text: Vähä-älyinen heimo, jonka jäsenet nauttivat kivien murskaamisesta ja keskenään tappelemisesta.


title: Legends of Chima

text: Heimo, jonka jäsenet ovay hyvin uneliaita ja kykenevät nukkumaan milloin ja missä tahansa.


title: Legends of Chima

text: Heimo, joka on omistaunut työnteolle. Ajatus loman pitämisestä kammoksuttaa heitä.


title: Legends of Chima

text: Skorpionit, lepakot ja hämähäkit ovat Kaukomailla asuvia pahoja heimoja, jotka varastivat Mount Cavoralta Chitä, tukkivat Chi-putoukset ja pitivät Legendojen petoja sekä Craggerin isää, Crominusta, vankeinaan. Myöhemmin paljastui, että he olivat syntyneet krokotiileille tarkoitetusta Chistä, jonka Laval oli pudottanut Ikuisen syvyyden rotkoon. Pahojen heimojen tukikohtana toimivan luolan sortuessa Laval ystävineen pääsee pakoon, mutta suurin osa pahoista heimolaisista saa surmansa. Eloonjääneet joutuivat myöhemmin Jäämetsästäjien jäädyttämiksi, kunnes Flinx sulatti heidät Jäämetsästäjien linnoituksessa, jossa Laval ystävineen kohtasivat heidät vielä viimeisen kerran. Mutta myöhemmin Flinx sulatti palkintohuoneen lattian ja pahat heimot putosivat, mutta hämähäkkikuningatar Spinlyn pelasti heidät.


title: Legends of Chima

text: Kaukomaiden pahojen heimojen johtajia. He käyttävät myrkkyään hallitakseen uhriensa mieltä.


title: Legends of Chima

text: Sokea lentokykyinen heimo, joka muodostaa ns. ”mustat pilvet”, joilla he auttavat skorpioneja ja hämähäkkejä viemään Chitä Mount Cavoralta.


title: Legends of Chima

text: Verkkoja kutova heimo, ja vastuussa Mount Cavoran Chi-putousten tukkeutumisesta.


title: Legends of Chima

text: Sapelihammaskissat, mammutit, korppikotkat ja jääkarhut ovat Chiman muinaisia heimoja, jotka olivat feeniksien heimon ja näiden opaskissojen ohella asuttaneet Chimaa jo vuosia ennen leijonia ja muita heimoja. Aluksi heidän oli tarkoitus oppia uusia asioita feeniksien ja opaskissojen avulla. Mutta Sir Fangar oli kunnianhimoinen ja löysi tiedon jäisten voimien käytöstä. Feeniksit pyrkivät poistamaan heistä nämä voimat yhdistymällä Cavoran sydämen kanssa. Mutta siihen tarvittiin yhdeksän feeniksiä, joista Fluminox ei poikansa vuoksi voinut uhrata itseään. Jäämetsästäjät vain joutuivat jään vangiksi maan alle vuosituhansiksi. Sir Fangar heräsi tappiostaan musertuneen skorpionikuningas Scormin pois heittämän Chin (josta he eivät ennen vapautumistaan tienneet yhtään mitään) vaikutuksesta, ja Sir Fangar itse herätti loput omasta heimostaan sekä mammutit ja korppikotkat. He olivat kuitenkin menettäneet osan lihastaan ja tarvitsivat kylmiä lämpötiloja selvitäkseen. He jatkoivat pyrkimystään jäädyttää Chima, ja kun suurin osa Chimasta oli valloitettu, myös jääkarhut herätettiin horroksestaan. Taistelun päätyttyä he parantuivat, muuttuivat takaisin hyviksi ja heidän toiset jalkansa ja kätensä eivät ole enää jäätä.


title: Legends of Chima

text: Jäämetsästäjien johtajia.


title: Legends of Chima

text: Jäämetsästäjien lihaksikkain heimo, jotka unohtavat sarvikuonojen kanssa sotimisen hetkeksi.


title: Legends of Chima

text: Jäämetsästäjien vakoojia.


title: Legends of Chima

text: Jäämetsästäjien viimeinen herätetty heimo, joihin karhut suhtautuvat erityisen vihaisesti. He ovat Chiman voimakkaimmat soturit vaikka vähän holtittomia, eikä heitä hillitse mikään.


title: Legends of Chima

text: Tunnetaan myös ”opettajina”. Feeniksit ja heidän kaupunkinsa vartijoina toimivat opaskissat (tiikerit ja leopardit) ovat Chiman muinaisia asukkaita, jotka asuvat Mount Cavoran Feenikstemppelissä ja toimivat metsästäjäheimojen opettajina. Mutta näiden saatua käsiinsä jäiset voimat ja alettua pyrkimään valloittaa Chima, yhdeksän feeniksin oli tarkoitus parantaa heidät heittäytymällä Mount Cavoran sydämeen. Mutta yksi feeniks, Fluminox, ei vastasyntyneen poikansa vuoksi voinut uhrata itseään, joten Mount Cavora vain nousi yläilmoihin ja Jäämetsästäjät joutuivat vangiksi maan alle tuhanneksi vuodeksi. Samalla leijonat ja muut rodut saivat juoda Chitä ensimmäisen kerran. Feenikstemppeli pysyi näkymättömissä, kunnes Legendojen pedot toivat sen jälleen näkyviin Jäämetsästäjien herättyä horroksestaan.


title: Legends of Chima

text: Chiman suojelijoiden johtava heimo. He ovat kuolemattomia.


title: Legends of Chima

text: Tiikerit ja leopardit ovat feeniksien palvelijoita ja tukivat näitä taistelussa Jäämetsästäjiä vastaan.


title: Legends of Chima

text: Omien heimojensa ainoat tunnetut edustajat.


title: Legends of Chima

text: Ainoat Chiman eläimet, jotka ovat vielä nelijalkaisia ja puhekyvyttömiä, koska kieltäytyivät juomasta Chi-vettä koska luottivat mieluummin omaan sisäiseen Chi-voimaansa. Asuvat nykyään Kaukomailla ja ilmestyvät vain kun heitä eniten tarvitaan. Paljastui myöhemmin että nämä olivat Craggerin vanhempien ohella pahojen heimojen vankeina.


title: Oerlikon

text: Oerlikon tarkoittaa muun muassa seuraavaa:


title: Maksim Kunda

text: Maksim Kunda (; s. 1. elokuuta 1989 Brest) on valkovenäläinen jousiampuja. Hän kilpaili vuoden 2008 kesäolympialaisissa Pekingissä ja jäi miesten yksilökilpailussa 13. sijalle.


title: Ruokatabu

text: Ruokatabu on ruoka tai juoma, jonka nauttiminen on tabu eli kiellettyä kulttuurisista tai uskonnollisista syistä. Ruokatabut ovat sosiaalisia kieltoja eivätkä perustu yksilön omiin mieltymyksiin. Ruokatabu voi kieltää jonkin ruoan syömisen pysyvästi tai tiettyinä aikoina, ja se voi koskea vain osaa yhteisön jäsenistä.


title: Ruokatabu

text: Ruokatabut ovat hyvin yleisiä, ja luultavasti kaikilla ihmisyhteisöillä on ruoka-aineita koskevia rajoituksia. Luonnonkansatkin hyödyntävät yleensä vain pientä osaa alueensa syömäkelpoisista ruoka-aineista. Ihmiset noudattavat oman yhteisönsä ruokatabuja yleensä sopeutumisen halustaan ja osoittaakseen sitoutumista yhteisöönsä.


title: Ruokatabu

text: Ruokatabut ovat paikallisia ja riippuvat kansanryhmän asuman alueen ominaispiirteistä ja kansan ruokahistoriasta. Jotkin ruokatabut, kuten juutalaisten ja hindujen tärkeimmät ruokarajoitukset, koskevat koko väestöä kaikkina aikoina. Toiset tabut ovat voimassa vain tiettyinä aikoina vuodesta tai koskevat vain tiettyjä ryhmiä kuten eri sukupuolia, ikäryhmiä tai leskiä. Joskus tabu tulee voimaan ruokapulan aikaan tai jollain tavalla merkittävinä tai herkkinä hetkinä, kuten raskauden, kuukautisten, sairauden, surun tai häiden aikana tai ennen taistelua.


title: Ruokatabu

text: Ruokatabut eivät yleensä perustu ruoan ravintoainepitoisuuteen, vaan ruualle annetaan tiedollisia ja tiedostamattomia merkityksiä. Ruokatabut ja muut yhteisön ruokauskomukset voivat toimia järjestystä ylläpitävänä voimana määritellessään moraalisia arvoja. Ruokatabut myös luovat uskonnolliselle ryhmälle omaa identiteettiä, kun se ei voi syödä yhdessä kiellettyjä ruokia syövien ryhmien kanssa. Ruokatabut nähdään usein jumalan tapana suojella uskovia, jolloin tabun kyseenalaistaminen on jumalanpilkkaa.


title: Ruokatabu

text: Barfieldin (1997) mukaan ruokatabujen yksittäisiä syitä voidaan löytää noin 300. Joitain ruokatabujen yleisimpiä syitä ovat syöjän pelko muuttumisesta ruoan kaltaiseksi, ruoan mytologinen tai historiallinen asema, ”likaisuus”, epäterveellisyys, ihmisenkaltaisuus ja se, että eläin on saalistaja.


title: Ruokatabu

text: Joskus ruokatabu voi olla ihmisluonnolle tyypillisesti pelkoa tuntematonta kohtaan. Ruokatabu voi myös syntyä esimerkiksi vastenmielisyydestä jonkin eläinlajin ruokavaliota tai muuta ominaisuutta kohtaan. Esimerkiksi länsimaissa rotat ovat jätteitä syöviä tuholaisia, joita ei syödä niiden likaisuuden vuoksi. Joskus ruokatabu on syntynyt siitä, että ruoka muistuttaa jotain kiellettyä ruokaa: esimerkiksi joissain intialaisissa kasvissyöjäkulttuureissa ei syödä monia punaisia ruokia, koska ne muistuttavat väriltään lihaa.


title: Ruokatabu

text: Joskus ruokatabut perustellaan uskonnollisilla syillä, vaikka alkuperäinen syy onkin ollut terveydellinen. Tällaiset tabut ovat usein saaneet alkunsa havainnoista joidenkin ruoka-aineiden aiheuttamista välittömistä terveysongelmista, kuten pahoinvoinnista, allergisista oireista tai pahimmillaan kuolemasta. Jotkin terveysvaivat voivat ilmetä vasta pidemmän ajan kuluessa, jolloin voi olla epävarmaa, ovatko ne alun perinkään olleet tabun syynä. Myös joidenkin ruokien kerääminen keskellä yötä on voinut olla vaarallista, joten siitä on tehty tabu. Alkoholi on yleensä tabu lapsille sen myrkyllisyyden vuoksi. Sianlihakiellossa voi olla kyse sian loisten välttämisestä.


title: Ruokatabu

text: Ruokatabut voivat kuitenkin johtaa ruokavalion yksipuolistumiseen ja aliravitsemukseen etenkin kolmannen maailman maissa. Raskaana olevia naisia koskevat monenlaiset ja yleiset ruokatabut rajoittavat naisten ravitsemusta usein haitallisesti sen sijaan, että suojelisivat heitä tai lasta.


title: Ruokatabu

text: Jotkin ruokatabut on luotu korostamaan miesten korkeampaa asemaa yhteisössä naisiin ja lapsiin nähden, joilta kielletään useita kaikkein ravinteikkaimpia ruoka-aineita kuten liha. Joissain australialaisissa kulttuureissa hunaja on varattu vain vanhimpien miesten käyttöön, ja Bolivian sirionointiaanien keskuudessa ruokatabut eivät koske vanhuksia yhtä tiukasti kuin nuorempia jäseniä, jotka pystyvät hankkimaan itselleen ruokaa muutenkin helpommin.


title: Ruokatabu

text: Yhteisö voi ylläpitää ruokatabujaan erottuakseen muista ryhmistä ja lujittaakseen ryhmän sisäistä yhteenkuuluvuutta.


title: Ruokatabu

text: Kun ruokaa ei ole yllin kyllin, eri heimoille tai heimojen sisäisille ryhmille syntyy usein tabuja eri ruokia kohtaan. Tämän ansiosta vaara jonkin yksittäisen eläinlajin liiallisesta metsästyksestä vähenee ja ruoka-aineiden kulutus on tasaisempaa. Tällä tavoin motivoitu rajoitus voi olla esimerkiksi kielto syödä emoa ja poikasta samalla aterialla.


title: Ruokatabu

text: Kun eläin nähdään ihmisenkaltaisena, kuten kädelliset, tai ihmisen ystävänä, kuten lemmikkieläimet, sen syömisestä voi tulla siksi tabu. Esimerkiksi hinduismin käsitys jälleensyntymisestä on laajentanut hindujen ruokatabun kattamaan koko eläinkunnan.


title: Ruokatabu

text: Ihmislihan syöminen on nykyisin tabu lähes kaikkialla, etenkin länsimaissa, mutta useat ihmisyhteisöt ovat silti harjoittaneet sitä viime vuosisatoihin asti.


title: Ruokatabu

text: Sianlihan nauttiminen on kiellettyä muun muassa islamissa ja juutalaisuudessa. Kiellon perimmäistä syytä ei ole varmasti pystytty selvittämään. Joidenkin selitysten mukaan kyseessä on ollut trikiinin pelko ja toisen selityksen mukaan sian kilpaileminen ihmisten kanssa samasta ravinnosta.


title: Ruokatabu

text: Monet uskonnot, kuten islam, buddhalaisuus, hindulaisuus, jainalaisuus, sikhismi, rastafari ja bahai-usko kieltävät alkoholin nauttimisen. Alkoholinkäytön kieltävät myös jotkin kristityt suuntaukset kuten baptismi, metodismi ja Myöhempien Aikojen Pyhien Jeesuksen Kristuksen kirkko. Myöhempien Aikojen Pyhien Jeesuksen Kristuksen kirkko kieltää lisäksi ”kuumat juomat”, joilla tarkoitetaan kahvia ja teetä.


title: Ruokatabu

text: Juutalaiset ruokasäädökset määrittelevät useita kiellettyjä ruokia, kuten:Eläin täytyy myös teurastaa oikealla tavalla, jotta se olisi syömäkelpoinen. Tämä ei kuitenkaan koske kaloja. Kuolleena löydettyjen eläinten syöminen on kielletty. Ruoka-aineiden yhdistelyssä, käsittelyssä ja säilytyksessä on rajoituksia.


title: Ruokatabu

text: Islamin ruokatabut ovat joiltain osin ja suuntauksesta riippuen juutalaisia sääntöjä sallivampia. Islamissa sallitaan ruoaksi juutalaisuudesta poiketen esimerkiksi kameli, katkarapu ja hevonen. Myös islamissa on teurastus suoritettava oikealla tavalla. Kaikki päihdyttävät aineet kuten alkoholijuomat ovat kuitenkin kiellettyjä.


title: Ruokatabu

text: Aasiassa islamin vaikutuspiirin ulkopuolella on suhteellisen vähän ruokatabuja Intiaa lukuun ottamatta. Joitain paikallisia aasialaisia ruokatabuja ovat:Länsimaiden yleisimpiä ruokatabuja ovat muun muassa kissa, koira, kädelliset, jyrsijät, hyönteiset, valas (paitsi Islannissa) ja delfiini, sikiöt, sukuelimet, sekä monet sisäelimet. Britteinsaarilla hevosenliha on monille tabu.


title: Vladimír Clementis

text: Vladimír "Vlado" Clementis (20. syyskuuta 1902 Tisovec (Tiszolc) – 3. joulukuuta 1952 Praha) oli Tšekkoslovakian kommunistinen ulkoministeri vuodesta 1945 vuoteen 1950, kunnes hän erosi 15. maaliskuuta. Myöhemmin hänet pidätettiin syytettynä porvarillisesta nationalismista. Clementis oli slovakialainen. Marraskuun 1952 näytösoikeudenkäynnissä hänet tuomittiin kuolemaan ja teloitettiin joulukuussa yhdessä 10 muun syytetyn kanssa. Oikeudenkäynnin pääkohteena oli Tšekkoslovakian kommunistisen puolueen entinen pääsihteeri Rudolf Slánský.


title: Vladimír Clementis

text: Kirjailija Milan Kundera kertoo teoksessaan "Naurun ja unohduksen kirja", miten Clementis seisoo presidentti Klement Gottwaldin vieressä vuoden 1948 valokuvassa, josta hänet häivytettiin kuvamanipulaation avulla näytösoikeuden jälkeen.


title: Thornton McDade

text: Thornton Charles McDade (s. 28. lokakuuta 1980 Johannesburg) on eteläafrikkalainen maahockeypelaaja. Hän jäi joukkueineen kesäolympialaisissa 2008 Pekingissä 12. ja kesäolympialaisissa 2012 Lontoossa 11. sijalle. McDade on opiskellut viestintää Rand Afrikaans -yliopistossa ja työskennellyt opettajana koulussa.


title: Alistair Davis

text: Alistair Davis (s. 1. joulukuuta 1992 Pretoria) on eteläafrikkalainen ampuja. Hän kilpaili vuoden 2012 kesäolympialaisissa Lontoossa ja jäi miesten kaksoistrapissa 15. sijalle. Davis oli Lontoon olympialaisten nuorin Etelä-Afrikkaa edustanut osallistuja. Hän on lisäksi osallistunut muun muassa Kansainyhteisön kisoihin 2010 Delhissä. Hänen valmentajanaan on toiminut hänen isänsä Frank.


title: Alistair Davis

text: Davis opiskelee laskentatoimea Pretorian yliopistossa. Hän on kolmosten vanhin, ja myös hänen veljensä on ampuja.


title: Callicarpa dichotoma

text: Callicarpa dichotoma on huulikukkaiskasvien (Lamiaceae) heimoon kuuluva laji, aiemmin luokiteltu verbenakasveihin (Verbenaceae). Se on kausivihanta pensas, korkeudeltaan 0,5–1,5 metriä. Lajia esiintyy Itä-Aasiassa lauhkean vyöhykkeen metsissä Kiinassa, Taiwanissa, Koreassa ja Japanissa sekä trooppisella vyöhykkeellä Vietnamissa. Se kuuluu samaan sukuun kuin mustehelmimarja ("Callicarpa japonica").


title: Mustehelmimarja

text: Mustehelmimarja ("Callicarpa japonica") on huulikukkaiskasvien heimoon kuuluva pensaslaji, aiemmin luokiteltu rautayrttikasveihin (Verbenaceae). Sitä esiintyy luontaisesti Itä-Aasiassa: Kiinassa, Taiwanissa, Koreassa ja Japanissa. Laji on viljelty ja levinnyt koristekasvina. Yhdysvalloissa mustehelmimarja on tulokas Pohjois-Carolinassa. Se on sukua lajille "Callicarpa dichotoma".


title: Lampaanliha

text: Lampaanliha on aikuisesta lampaasta tai nuoresta lampaasta eli karitsasta saatavaa, syötäväksi tarkoitettua lihaa. Lammas on suosittua etenkin pääsiäisruokana monissa maissa. Suosittuja lammasruokia ovat muun muassa lampaanpaisti ja lampaanviulu.


title: Lampaanliha

text: Lampaanlihaa syötiin vuonna 2011 Suomessa asukasta kohti 600 grammaa. Vuonna 2011 lampaanlihaa tuotettiin Suomessa 900 000 kg.


title: Lampaanliha

text: Karitsat teurastetaan Suomessa useimmiten 3–8 kuukauden ikäisinä. Kuukauden tai kahden ikäistä karitsaa kutsutaan juottokaritsaksi.


title: Lampaanliha

text: Lampaan ruhon osia ovat:


title: Lampaanliha

text: Rasvaisen lampaanlihan keskimääräinen perusravintoainesisältö 100 grammaa kohti Finelin mukaan:


title: Bell YFM-1 Airacuda

text: Bell YFM-1 Airacuda oli Yhdysvaltain ilmavoimien kaksimoottorinen torjuntahävittäjä joka lensi ensilentonsa 1. syyskuuta 1937. Koneen suunnitteli Bell Aircraft Corporation ja se oli ensimmäinen Bell:in tuottama lentokone. Airacudassa oli useita epätavallisia piirteitä kuten työntömoottorit ja moottorikehtojen etuosaan sijoitetut ampumot. Koneessa oli useita vikoja mutta yksi yksikkö kuitenkin käytti niitä operatiivisesti vuosina 1938-1940. Airacudia tuotettiin prototyypin lisäksi 12 kappaletta kolmena alatyyppinä, jotka erosivat toisistaan moottoreiden, aseistuksen, laskutelineiden ja ulkomittojen osalta.


title: Opel Meriva

text: Opel Meriva on Opelin vuosina 2003–2017 valmistama pieni tila-auto. Yhdistyneessä kuningaskunnassa auto tunnetaan nimellä Vauxhall Meriva ja Etelä-Amerikassa ensimmäistä sukupolvea myytiin Chevrolet Meriva -nimisenä. Merivan korvasi pieni crossover-malli Opel Crossland X.


title: Opel Meriva

text: Ensimmäisen sukupolven Meriva esiteltiin syksyllä 2002 Pariisin autonäyttelyssä. Se tuli markkinoille vuonna 2003 pienemmän Agilan ja suuremman Zafiran väliin. Auton tekniikka perustui suurilta osin Corsa C -malliin.


title: Opel Meriva

text: Meriva sai vuoden 2003 Euro NCAP -kolaritestistä tulokseksi neljä tähteä viidestä.


title: Opel Meriva

text: Suomessa Merivan myynti alkoi vuoden 2003 toukokuussa. Moottoriksi oli alkuvaiheessa saatavana 1,6 8V- (90 hv) ja 1,6 16V (100 hv) -bensiinimoottorit. Tammikuussa 2004 valikoimaan lisättiin 1,7-litrainen (75/100 hv) CDTI-dieselmoottori. Saman vuoden heinäkuussa mallistoa täydensi myös 90 hevosvoiman tehoinen 1,4 Twinport -bensiinimoottori. 1,6 16V:n yhteyteen oli valittavana manuaalivaihteiston lisäksi viisiportainen robottivaihteisto, "Easytronic".


title: Opel Meriva

text: Varustetasoja oli Suomessa kaksi, Enjoy ja Cosmo. Ensin mainitussa oli vakiovarusteina neljä turvatyynyä, ABS-jarrut, kauko-ohjattu keskuslukitus, lämmitettävät sähköpeilit, lukuvalot edessä ja takana sekä pöytätasot ja säilytystaskut etuistuinten selkänojissa. Cosmo-varustelu tarjosi lisäksi muun muassa kevytmetallivanteet ja sumuvalot.


title: Opel Meriva

text: Opel Meriva koki marraskuussa 2005 kevyen kasvojenkohotuksen. Ulkonäköä kohennettiin uusilla etu- ja takapuskureilla. Ajovakaudenhallintajärjestelmä ESP tuli vakiovarusteeksi kaikkiin malleihin. Moottorit päivitettiin uudempiin versioihin, jonka yhteydessä 1,6 16V -moottorin teho nousi 105 hevosvoimaan. Dieselvalikoimaa laajensi 1,3 CDTI (75 hv). Syyskuussa 2006 1,7 litran CDTI:stä tuli 125-hevosvoimainen hiukkassuodattimella varustettu versio.


title: Opel Meriva

text: Kasvojenkohotuksen yhteydessä esiteltiin myös urheilullinen Meriva OPC -malli, jossa oli 1,6-litrainen 180 hevosvoimaa tuottava turbomoottori. Autossa oli erilaiset puskurit, korinvärinen etusäleikön lista, matalammat sivuhelmat ja 17 tuuman kevytmetallivanteet. OPC-sisustaan kuului nahkaverhoiltu urheiluohjauspyörä ja Recaron osittain nahkaverhoillut urheiluistuimet.


title: Opel Meriva

text: Toisen sukupolven Meriva tuli markkinoille vuonna 2010. Edeltäjäänsä verrattuna auto kasvoi huomattavasti kokoa. Merivan persoonallinen ominaisuus on takareunasta saranoidut ”kaappariovet”, jotka aukeavat täydet 90 astetta ja helpottavat sisälle kulkemista. Ovet lukittuvat automaattisesti, kun auton nopeus ylittää 5 km/h.


title: Opel Meriva

text: Bensiinimoottorina oli 1,4-litrainen turbo, josta oli saatavana kaksi tehoversiota (120/140 hv). Pienempitehoisessa oli kuusivaihteinen manuaalivaihteisto, tehokkaamman yhteydessä aina kuusiportainen automaatti. Dieseleiksi tulivat 1,3- (75/95 hv) ja 1,7-litraiset (100/130 hv) CDTI:t. Pienempi 1,7-litrainen dieselmoottori oli valittavana ainoastaan automaattivaihteisena. Vuonna 2011 sen teho nousi 110 hevosvoimaan.


title: Opel Meriva

text: Merivaa uudistettiin mallivuodelle 2014. Etuosassa oli nyt enemmän kromikoristeita ja ajovaloja muotoiltiin hieman erilaisiksi. Sisätilojen muutokset kohdistuivat lähinnä tietoviihdejärjestelmään. Opelin IntelliLink-järjestelmä seitsentuumaisella värinäytöllä oli vakiona kaikissa malleissa.


title: Opel Meriva

text: Kasvojenkohotuksen yhteydessä päivitettiin myös moottorivalikoimaa. Aiemmat dieselmoottorit korvasi uusi 1,6 CDTI, joka on valmistettu kokonaan kevytmetallista. Ensimmäinen versio oli 136-hevosvoimainen, myöhemmin saapui myös 110-hevosvoimainen.


title: Bosnianponi

text: Bosnianponi on ponirotu, joka on peräisin entisen Jugoslavian alueelta.


title: Bosnianponi

text: Bosnianponi on säkäkorkeudeltaan 132-147 cm ja tyypiltään verrattain alkukantainen. Pää on raskastekoinen, profiili suora. Kaula on lyhyt ja lihaksikas, lavat pitkät ja viistot, rintakehä leveä ja syvä, selkä suora, takaosa laskeva.


title: Bosnianponi

text: Rodussa esiintyvät väritykset ovat ruunikko, mustanruunikko, musta ja voikkovärit. Rotu on kestävä ja varmajalkainen, luonteeltaan lempeä.


title: Bosnianponi

text: Bosnianponi on hyvin vanha alkukantaisista hevosista polveutuva rotu. Siihen uskotaan sekoittuneen itämaista verta ottomaanien aikana, mikä johti rodun huonontumiseen. Tätä korjattiin myöhemmin risteyttämällä rotuun taas alkuperäisentyyppisiä hevosia.


title: Bosnianponi

text: Bosnianponi on ollut alueellaan arvostettu rotu useiden vuosisatojen ajan, ja sitä on jalostettu järjestelmällisesti 1900-luvulta alkaen. Rodun jalostuskeskuksena toimi pitkään bosnialainen Borike-siittola, jossa oriit olivat valtion kontrollissa ja tammat yksityisomistuksessa. 1940-luvulla vaikuttaneet oriit Agan, Barat ja Misco paransivat rotua merkittävästi. Agan ja Barat olivat tyypiltään alkukantaisia, przewalskinhevosta muistuttavia, ja Misco kevyempi ja hienostuneempi.


title: Bosnianponi

text: Jugoslavian hajoamissotiin asti jalostukseen käytettäville bosnianponioriille oli tiukat laatuvaatimukset.


title: Litiumbromidi

text: Litiumbromidi (LiBr) on litium- ja bromidi-ionien muodostama epäorgaaninen ioniyhdiste. Yhdistettä käytetään kemiallisessa synteesissä ja lämmönsiirtolaitteissa.


title: Litiumbromidi

text: Huoneenlämpötilassa litiumbromidi on valkoista kiteistä ainetta, joka on hygroskooppista ja liukenee hyvin veteen. Kidevedettömän litiumbromidin lisäksi tunnetaan myös dihydraatti LiBr·2HO.


title: Litiumbromidi

text: Litiumbromidia valmistetaan neutraloimalla litiumhydroksidin vesiliuosta tai vaihtoehtoisesti litiumoksidin tai litiumkarbonaatin suspensiota vetybromidilla. Toinen tapa on bromin ja litiumhydroksidin välinen reaktio, jossa muodostuu myös litiumhypobromiittia.


title: Litiumbromidi

text: Litiumbromidin 50–60-massaprosenttista vesiliuosta käytetään absorptiopumppuun perustuvissa viilennyslaitteissa. Litiumbromidin vesiliuos kykenee absorboimaan vettä. Lisäksi yhdistettä voidaan käyttää ilmanvaihtolaitteissa veden sitojana, litium-bromi-paristoissa, valokuvauskemikaalina ja lääketieteessä. Orgaanisessa synteesissä litiumbromidia voidaan käyttää muun muassa hapetus- ja hydroformylointireaktioiden ja deprotonointireaktioiden katalyyttinä.


title: Amerikankirjorastas

text: Amerikankirjorastas ("Ixoreus naevius") on pohjoisamerikkalainen rastaslaji. Se on sukunsa ainoa laji ja jaettu kahteen alalajiin "Ixoreus naevius meruloides" ja "Ixoreus naevius naevius".


title: Erkki Kantola

text: Erkki Veli-Matti Kantola (3. syyskuuta 1946 Helsinki − 12. tammikuuta 2013 Helsinki) oli suomalainen viulutaiteilija ja -pedagogi.


title: Erkki Kantola

text: Hän opiskeli Sibelius-Akatemiassa Arno Granrothin johdolla ja esiintyi ensi kerran solistina 11-vuotiaana Radion sinfoniaorkesterin koululaiskonsertissa. Hän kirjoitti ylioppilaaksi Helsingin Suomalaisesta Yhteiskoulusta 1964 ja piti samana vuonna ensikonserttinsa. Tämän jälkeen hän jatkoi opintojaan Pariisissa. Vuoden 1970 Sibelius-viulukilpailussa hän sai parhaan suomalaisen osanottajan palkinnon.


title: Erkki Kantola

text: Hän loi merkittävän uran pedagogina Sibelius-akatemiassa, jossa hän toimi opettajana neljänkymmenen vuoden ajan vuodesta 1969 alkaen. Hän oli Sibelius-Akatemia kvartetin jäsen, jonka muut jäsenet olivat Seppo Tukiainen (viulu), Veikko Kosonen (alttoviulu) ja Arto Noras (sello). Kvartetti perusti Naantalin Musiikkijuhlat vuonna 1980.


title: Morganinhevonen

text: Morganinhevonen on lämminverinen hevosrotu, joka on peräisin Yhdysvalloista ja on vaikuttanut moniin amerikkalaisiin hevosrotuihin.


title: Morganinhevonen

text: Morganinhevonen on säkäkorkeudeltaan 142-157 cm. Se on hyvin voimakas, kestävä, rohkea ja älykäs. Pää on hienopiirteinen. Kaula on kaartuva ja lihaksikas, lavat voimakkaat, rintakehä leveä, selkä lyhyt ja leveä, takaosa yleensä pitkä ja pyöreä. Häntä kiinnittyy ylös. Jalat ovat voimakkaat laadukkain nivelin, vuohiset lyhyet.


title: Morganinhevonen

text: Morganinhevosilla sallitaan kaikki yksiväriset väritykset.


title: Morganinhevonen

text: Morganinhevonen polveutuu oriista Justin Morgan (aiemmin Figure), joka syntyi Massachusettsissa noin vuonna 1793. Se oli pienikokoinen: vain 142 cm korkea ruunikko. Sen syntyperästä ei ole varmaa tietoa, ja sen isäksi on arveltu englannintäysiveristä, friisiläishevosta ja welsh cob -ponia. Sen suvussa uskotaan olleen myös ainakin jonkin verran arabialaista ja englantilaista täysveristä]].


title: Morganinhevonen

text: Figure tuli kaksivuotiaana Justin Morganin omistukseen, missä se todisti erikoislaatuiset kykynsä. Kilpauransa ajan se oli voittamaton vetokilpailuissa ja nopeuskilpailuissa sekä ratsastettuna että ajettuna. Se oli siitosoriina erittäin suosittu ja jätti jälkeläisiinsä selkeän leiman. Omistajansa kuoltua Figure nimettiin uudelleen tämän mukaan Justin Morganiksi.


title: Daimler-Benz DB 605

text: Daimler-Benz DB 605 on saksalainen toisen maailmansodan aikana tuotettu lentokonemoottori. DB 605 kehitettiin DB 601:stä ja sitä käytettiin vuosina 1942-1945 Messerschmitt Bf 109 -hävittäjissä sekä Bf 110 ja Me 210C -raskashävittäjissä. DB 605:n muunnos, DB 610, käsitti kaksi DB 605:tä kylki kyljessä yhdistettynä pyörittämään samaa potkuria. DB 610 -moottoria käytettiin Heinkel He 177 -pommikoneessa.


title: Daimler-Benz DB 605

text:
Moottori on ylösalaisin asennettu V12, jossa kampiakseli on ylhäällä ja sylinterit 60° kulmassa toisiinsa nähden. Moottorissa on 4 venttiiliä per sylinteri, 2 sytytystulppaa sylinteriä kohden, polttoaineruiskutus ja ahdin.
Ahdin saa käyttövoimansa paineistetusta öljystä hydraulikytkimellä. Öljynpaine ja siten ahtimen teho säätyy
ulkoisen ilmanpaineen mukaan.


title: Daimler-Benz DB 605

text: DB 605 -moottoreita valmistettiin myös lisenssillä Italiassa ja Ruotsissa. Italiassa moottoreita tehtiin FIAT -lisenssivalmisteena RA.1050 R.C.58 Tifone - nimellä sekä Alfa-Romeon valmistamana nimellä Alfa Romeo RA 1000 RC 411. Moottoria käytettiin Macchi C.202-205, Fiat G.55 ja Reggiane Re.2005 -hävittäjissä sekä muutamissa muissa italialaisissa lentokoneissa. Ruotsissa DB 605:tä käytettiin työntömoottorisen Saab J21:n voimanlähteenä. Arviolta 42 400 DB 605 -moottoria tuotettiin kaikkina versioina.


title: Rose Musani

text: Rose Musani (s. 8. elokuuta 1956) on ugandalainen entinen pikajuoksija. Hän kilpaili vuoden 1972 kesäolympialaisissa Münchenissä ja pääsi puolivälieriin naisten 200 metrin juoksussa. Hänen henkilökohtainen ennätysaikansa siinä on 25.0.


title: Leo Rwabwogo

text: Leo Rwabwogo (3. kesäkuuta 1949 Tororo, Eastern – 15. tammikuuta 2009 Rugongo, Western) oli ugandalainen nyrkkeilijä ja kaksinkertainen olympiamitalisti. Hän sai pronssia kärpässarjassa vuoden 1968 kesäolympialaisissa Méxicossa ja hopeaa kesäolympialaisissa 1972 Münchenissä.


title: Leo Rwabwogo

text: Rwabwogo sai hopeaa Kansainyhteisön kisoissa 1970 ja kilpaili Afrikan kisoissa 1973. Urheilumenestyksestään huolimatta Rwabwogo eli sittemmin köyhyydessä.


title: David Poisson

text: David Poisson (31. maaliskuuta 1982 Annecy – 13. marraskuuta 2017 Nakiska, Alberta) oli ranskalainen alppihiihtäjä, joka oli erikoistunut syöksylaskuun ja supersuurpujotteluun.


title: David Poisson

text:
Bormion MM-kilpailuissa 2005 Poisson sijoittui syöksylaskussa sekä supersuurpujottelussa yhdeksänneksi. Vancouverin olympialaisissa 2010 Poisson sijoittui syöksylaskussa seitsemänneksi. Schladmingin MM-kilpailuissa 2013 Poisson saavutti syöksylaskussa pronssia. Vailissa / Beaver Creekissä 2015 hän oli samassa lajissa neljästoista.
Maailmancupissa Poisson kilpaili ensimmäisen kerran helmikuussa 2004 sijoittuen St. Antonin syöksylaskussa 29:nneksi. Kymmenen parhaan joukkoon hän sijoittui ensimmäisen kerran Kvitfjellin syöksylaskussa helmikuussa 2008 oltuaan kymmenes. Ensimmäisen palkintosijansa hän saavutti oltuaan kolmas Santa Caterinan syöksylaskussa joulukuussa 2015.


title: David Poisson

text: Poisson kuoli harjoituksissa Kanadan Nakiskassa 13. marraskuuta 2017.


title: Judith Ayaa

text: Judith Ayaa (15. kesäkuuta 1952 – 2002 Kampala) oli ugandalainen pikajuoksija. Hän kilpaili vuoden 1972 kesäolympialaisissa Münchenissä ja eteni semifinaaliin naisten 400 metrin juoksussa sijoittuen siellä eränsä seitsemänneksi. Hänen henkilökohtainen ennätyksensä 400 metrissä on 52.68.


title: Judith Ayaa

text: Kansainyhteisön kisoissa 1970 Edinburghissa Ayaa sai pronssimitalin 400 metrin juoksussa.


title: Prix de France

text: Prix de France on vuosittain Pariisissa Vincennesin raviradalla järjestettävä suurkilpailu. Se on maailman tunnetuimman ravikilpailun Prix d'Amériquen jälkeen Ranskan merkittävin aikuisille hevosille tarkoitettu kilpailu. Prix de Francen perinteinen ajankohta on helmikuun toinen viikonloppu.


title: Prix de France

text: Vuonna 1956 perustettu Prix de France on myös yksi Euroopan raviliiton UET:n järjestämän UET Trotting Mastersin osakilpailuista.


title: Ammunnan maailmanmestaruuskilpailut 1959

text: Vuoden 1959 ammunnan haulikkolajien maailmanmestaruuskilpailut järjestettiin Kairossa, Egyptissä, joka tuolloin kuului Yhdistynyt arabitasavalta -nimiseen liittovaltioon yhdessä Syyrian kanssa.


title: Mireille Dereboba-Ngaisset

text: Mireille Dereboba-Ngaisset (s. 19. toukokuuta 1990) on keskiafrikkalainen keskipitkän matkan juoksija. Hän osallistui vuoden 2008 kesäolympialaisiin Pekingissä, mutta hänet diskvalifioitiin naisten 800 metrin juoksussa. Dereboba-Ngaissetista tuli 18-vuotiaana kaikkien aikojen nuorin Keski-Afrikkaa edustanut olympiaurheilija. Hän myös toimi Pekingin olympialaisissa maansa lipunkantajana.


title: Castelo Real de Mogador

text: Castelo Real de Mogador oli portugalilaisten rakentama linnoitus Atlantin valtameren rannalla Mogadorissa, eli nykyisessä Essaouirassa, Marokossa. Portugali hallitsi linnaa vuosina 1506–1510.


title: Castelo Real de Mogador

text: Portugali alkoi 1500-luvun alkupuolella laajentaa alueitaan Marokossa. Santa Cruz do Cabo de Gué eli nykyinen Agadir valloitettiin vuonna 1505 ja seuraavana vuonna portugalilaiset valloittivat Mogadorin. Kuningas Emanuel I:n määräyksestä Mogadoriin rakennettiin linnoitus vuonna 1506 suojaamaan Portugalin valloitusretkien kannalta merkittävää välisatamaa. Rakennustyöt tapahtuivat yhden Portugalin kruunun arvostetuimmista virkamiehistä, São Jorge da Minan linnankin vuonna 1482 perustaneen, Diogo de Azambujan alaisuudessa. Linnoitus sai nimen "Castelo Real de Mogador". Jo rakennustöiden aikana portugalilaiset olivat kohdanneet paikallisväestön vastarinnan. Paikallisten onnistui saada linnoituksessa ollut varuskunta saarroksiin, joka johti siihen, että loka- tai marraskuussa 1510 paikalliset saivat vallattua Castelo Real de Mogadorin portugalilaisilta. Valtauksen jälkeen Mogador jäi paikallisten asukkaiden hallintaan.


title: Castelo Real de Mogador

text: Castelo Real de Mogador purettiin 1700-luvulla, kun Marokon sulttaani Muhammad III rakennutti Mogadorin kaupungin linnoituksineen uudelleen ranskalaisen arkkitehdin Théodore Cornutin suunnitelman mukaisesti. Cornutin suunnitelman mukaisesti linnoituksen tilalle rakennettiin kävelytie tykkirivistöineen. Nykyisin tämä paikka tunnetaan nimellä "Sqala" tai "Skala du Port".


title: Kiljander

text: Kiljander on seuraavien henkilöiden sukunimi, alkujaan Kiljunen:


title: Hoxhalaisuus

text: Hoxhalaisuus (tai hoxhaismi) on Albanian entisen johtajan Enver Hoxhan oppeihin perustuva sosialistinen, marxilais-leniniläinen aate. Hoxhalaisuuden voidaan katsoa erillisenä suuntauksena syntyneen 1970-luvun loppupuolella Kiinan ja Albanian erimielisyyksien perusteella. Hoxhalaisuuden aatteellisessa keskiössä on revisionismin vastustaminen ja se on avoimesti dogmaattinen. Hoxhalaisuus ja maolaisuus ovat aatteina muuten erittäin läheisiä, mutta maolaisuudessa vastustetaan dogmaattisuutta. Monesti antirevisionistiset marxilais-leniniläiset kutsuvat itseään joko maolaisiksi tai hoxhalaisiksi.


title: Hoxhalaisuus

text: Toisin kuin monet muut kommunismin suuntaukset, hoxhalaisuus suhtautuu myötämielisesti Josif Staliniin ja hänen aikakautensa Neuvostoliittoon. Käytännössä kaikki muut sosialistiset valtiot ja kommunismin suuntaukset se katsoo revisionistiksi. Esimerkiksi eurokommunismin hoxhalaisuus laskee jopa antikommunismiksi. Enver Hoxhan mukaan ainoastaan Albania oli vuoden 1956 jälkeen aidosti marxilais-leniniläinen valtio. Stalinin jälkeisen Neuvostoliiton, Kiinan kansantasavallan ja Jugoslavian Hoxha katsoi edustavan "sosiaali-imperialismia" ja tuomitsi jyrkästi Varsovan liiton toimenpiteet Tšekkoslovakiassa 1968 ja erosi vastalauseena Varsovan liitosta. Hoxhan mukaan jokaisella kansalla oli oikeutensa valita oma tiensä sosialismiin, alueen olosuhteista riippuen.


title: Hoxhalaisuus

text: Hoxhalaisuus on saavuttanut jonkin verran vastakaikua maolaisuuteen suuntautuneiden kommunistipuolueiden keskuudessa erityisesti Latinalaisessa Amerikassa, joista esimerkkinä Ecuadorin Marxilais-Leniniläinen Kommunistipuolue ja Brasilian Kommunistinen Puolue.


title: Someone to Watch Over Me

text: ”Someone to Watch Over Me” on George Gershwinin säveltämä ja Ira Gershwinin sanoittama musiikkikappale vuoden 1926 Broadway-musikaalista "Oh, Kay!". Laulun esitti näytelmässä Gertrude Lawrence, ja sen ovat nauhoittaneet lukuisat esittäjät eri tyylilajeissa. Sanoittaja Howard Dietz on sanonut keksineensä kappaleen nimen ja auttaneensa sen sanoittamisessa saamatta kuitenkaan muodollista tunnustusta työstään.


title: Someone to Watch Over Me

text: Kappaleesta on useiden Gershwinin sävellysten tavoin tullut jazzmusiikin standardi. Sen ovat esittäneet laulettuna muun muassa Ella Fitzgerald ja Blossom Dearie sekä instrumentaalina Dave Brubeck, Donald Byrd, Stéphane Grappelli, Coleman Hawkins, Ike Quebec ja Art Tatum.


title: Samsung Galaxy

text: Samsung Galaxy on korealaisen Samsung Electronicsin tuoteperhe, joka sisältää pääasiassa erilaisia Android-pohjaisia älypuhelimia, "phablet"-laitteita ja taulutietokoneita. Ensimmäinen Galaxy-tuotemerkin alla myyty laite oli vuonna 2009 julkaistu Samsung Galaxy.


title: Nižni Novgorodin lentoasema

text: Nižni Novgorodin lentoasema (Strigino) tai Nižni Novgorodin kansainvälinen lentoasema (, ) on venäläisen miljoonakaupunki Nižni Novgorodin kansainvälinen lentoasema. Se sijaitsee 18 kilometriä Nižni Novgorodin keskustasta lounaaseen.


title: Nižni Novgorodin lentoasema

text: Lentoasemalla on kaksi matkustajaliikenteelle tarkoitettua kiitotietä. Kiitoteistä pidempi, 18R/36L, on varustettu kategorian I:n mukaisella ILS-mittarilähestymisjärjestelmällä. Sen vieressä on samansuuntainen mutta hieman lyhyempi asfalttipäällysteinen CAT I -luokan kiitotie. Näiden lisäksi kentän eteläpäässä on pari lyhyttä, helikopterien ja pienkoneiden käytössä olevaa kiitotietä


title: Nižni Novgorodin lentoasema

text: Ensimmäinen reittilento Nižni Novgorodista noin 400 kilometriä lännempänä sijaitsevaan Moskovaan tehtiin 15. heinäkuuta vuonna 1923. Tuolloinen lentoasema sijaitsi kuitenkin eri paikalla (Fedjakovo) kuin nykyinen Nižni Novgorodin lentoasema (Strigino). Nykyiselle paikalleen lentokenttätoiminnat siirrettiin 1940.


title: Nižni Novgorodin lentoasema

text: Toinen kiitotie rakennettiin Moskovan olympialaisten alla vuosina 1976–1980. Vuonna 1979 lentokentän navigointilaitteisto päivitettiin kansainvälisemmälle tasolle; kenttä sai sai ICAO:n kategorian I mukaisen varustuksen. Neuvostoliiton hajottua, lentokenttä sai kansainvälisen lentoaseman luokituksen 1993.


title: Nižni Novgorodin lentoasema

text:
Lentokenttää pyritään laajentamaan ja uudistamaan useampivaiheisen modernisointihankkeen avulla vuosina 2011–2021. Pian uudistushankkeen alun jälkeen kenttä kertoi jo liikennemäärien voimakkaasta kasvusta. Vuonna 2012 lentoaseman matkustajamäärä nousi yli 60% ja oli 747 165.
Vaikka lentoliikenteen suosio on noussut huomattavasti äskettäin, monen euroopanpuoleisen venäläiskaupungin tapaan Nižni Novgorodin lentoaseman matkustajamäärät eivät ole vielä valtavan suuret. Rautatieliikenne vie suuren osan matkustajavirrasta. Esimerkiksi Nižni Novgorodin Moskovan asemalta käy vilkas junaliikenne moneen suuntaan. Keskeistä Nižni Novgorod–Vladimir–Moskova -reittiä liikennöidään myös suurnopeusjuna Sapsanilla alle neljään tuntiin Moskovan Kurskin asemalle; rataverkon uusimistöiden avulla matka-aikaa pyritään lyhentämään tunnilla lähivuosina.


title: Miinala (Salmi)

text: Miinala () on kylä Karjalan tasavallan Pitkärannan piirin Salmin kunnassa Venäjällä. Se sijaitsee Laatokan Lunkulanlahteen laskevan Miinalanjoen eli Änäjoen suussa viisi kilometriä Salmin taajamasta etelään. Kylässä on 539 asukasta (vuonna 2011).


title: Miinala (Salmi)

text: Ennen talvi- ja jatkosotaa Miinala oli osa Suomen Neuvostoliitolle luovuttamaa Salmin kuntaa.


title: Miinala (Salmi)

text: Kylässä toimii puunjalostusyritys, rehutehdas ja karjatila. Palveluihin kuuluu kulttuuritalo kirjastoineen, ruokala ja kaksi kauppaa.


title: Kirkkojoki

text: Kirkkojoki () on kylä Karjalan tasavallan Pitkärannan piirin Salmin kunnassa Venäjällä. Se sijaitsee Aunuksen ja Värtsilän välisen A130-maantien varrella puolitoista kilometriä Salmin taajamasta länteen. Kylässä on 244 asukasta (vuonna 2011).


title: Kirkkojoki

text: Ennen talvi- ja jatkosotaa Kirkkojoki oli osa Suomen Neuvostoliitolle luovuttamaa Salmin kuntaa.


title: Kirkkojoki

text: Kylässä toimii karjatila Sen kautta kulkee Salmin ja Pitkärannan välinen linja-autoreitti.


title: Kolofoni

text: Kolofoni voi tarkoittaa seuraavia asioita:


title: Karkku (Salmi)

text: Karkku eli Karkunkylä () on kylä Karjalan tasavallan Pitkärannan piirin Salmin kunnassa Venäjällä. Se sijaitsee Karkunlammen ja Laatokan välisellä kannaksella kymmenen kilometriä Salmin taajamasta kaakkoon. Kylässä on kahdeksan asukasta (vuonna 2011).


title: Karkku (Salmi)

text: Ennen talvi- ja jatkosotaa Karkku oli osa Suomen Neuvostoliitolle luovuttamaa Salmin kuntaa.


title: Karkku (Salmi)

text: Karkkuun johtaa kestopäällystetty tie Miinalasta. Sen kautta kulkee myös Lotinapellon ja Jänisjärven välinen rautatie, jolla on Karkunkylän pysähdyspaikka. Kylän lähistöllä hyödynnetään uraani-, turve- ja sapropeeliesiintymiä. Siellä sijaitsee lasten kesäleiri.


title: Karkunkylä

text: Karkunkylä on kylä Sastamalan kaupungissa Pirkanmaalla. Se sijaitsee Rautaveden äärellä Salonsaaren eteläosassa.


title: Karkunkylä

text: Karkunkylä on todennäköisesti perustettu jo rautakauden lopulla. Kylän länsipuolella on rautakautinen kalmisto. Vanhin säilynyt maininta Karkunkylästä on vuodelta 1440. Karkunkylä oli Karkun pitäjän keskusta 1900-luvulle saakka. Perimätiedon mukaan kylässä oli kirkko ennen sen siirtämistä veden yli paikalle jossa on nykyinen Sastamalan kirkko.


title: Orusjärvi

text: Orusjärvi () on kylä Venäjällä Karjalan tasavallan Pitkärannan piirin Salmin kunnassa. Se sijaitsee Tulemajoen itäpuolella 23 kilometriä Salmin taajamasta koilliseen. Kylässä on 15 asukasta (vuonna 2011).


title: Orusjärvi

text: Ennen talvi- ja jatkosotaa Orusjärvi oli osa Suomen Neuvostoliitolle luovuttamaa Salmin kuntaa.


title: Orusjärvi

text: Orusjärvelle johtaa päällystämätön soratie. Kylässä toimii kalanviljelylaitos. Sen lähistöllä hyödynnetään hiekka-, sora- ja sapropeeliesiintymiä.


title: Orusjärvi

text: Kylällä on historiallisen asutuksen status. Siellä sijaitsee vuonna 1910 rakennettu kirkko sekä kolme suojeltua 1800–1900-luvun vaihteen asuintaloa.


title: Manssila

text: Manssila () on kylä Karjalan tasavallan Pitkärannan piirin Salmin kunnassa Venäjällä. Se sijaitsee Aunuksen ja Värtsilän välisen A130-maantien varrella 23 kilometriä Salmin taajamasta kaakkoon. Kylässä on 145 asukasta (vuonna 2011).


title: Manssila

text: Ennen talvi- ja jatkosotaa Manssila oli osa Suomen Neuvostoliitolle luovuttamaa Salmin kuntaa.


title: Manssila

text: Kylässä toimii maitotila. Palveluja ovat kulttuuri- ja vapaa-ajankeskus kirjastoineen sekä kauppa.


title: Jääkiekon SM-sarjakausi 1952–1953

text: Vuonna 1953 jääkiekon SM-sarja pelattiin kahdessa kuuden joukkueen lohkossa. Lohkoissa pelattiin kaksinkertainen sarja. Lohkojen voittajat kohtasivat loppuottelussa ja toiseksi sijoittuneet pronssiottelussa. Kaksi viimeistä putosi suomensarjaan. Mestaruuden voitti TBK Tampereelta, loppuottelussa se voitti Hämeenlinnan Tarmon.


title: Jääkiekon SM-sarjakausi 1952–1953

text: Sarja supistettiin 10 joukkueen sarjaksi seuraavalle kaudelle. Sarjasta putosivat Tampereen Pallo-Veikot, Kronohagens IF, Rauman Lukko ja Turun Pyrkivä. Sarjaan nousivat Tampereen Kilpa-Veljet ja Kuopion Palloseura.


title: Jose Nippala

text: Jose Nippala (s. 25. helmikuuta 1980 Vilppula) on suomalainen jääkiekkoilija, joka edustaa Mestis-joukkue Lempäälän Kisaa. Hän on pelipaikaltaan keskushyökkääjä. Nippalaa on pidetty LeKissä myös seuraikonina. Nippala on tehnyt joukkueessa yhteensä 318 runkosarjaottelussa tehot 139+187=326, joilla hän johtaa sekä LeKin seurahistorian runkosarjan kaikkien aikojen piste-, maali- ja syöttöpörssiä sekä on pelannut myös eniten runkosarjaotteluita joukkueessa. Hän on toiminut myös LeKin kapteenina vuosina 2005–2007. Nippala on toiminut myös joukkueen valmennuspäällikkönä, F-junioreiden valmentajana sekä luistelukoulun ja Leijona-kiekkokoulun rehtorina.


title: Jose Nippala

text: Nippala on pelityyliltään klassinen kahden suunnan keskushyökkääjä. Hänen vahvuuksiin kuuluu rauhallisuus, pelikäsitys, tasaisuus, monipuolisuus ja johtajuus. Nippala on pelannut myös muutamia otteluita puolustajana. Hän ei kuitenkaan loista varsinaisesti millään osa-alueella ja tyytyy useimmiten peruspeliin.


title: Jose Nippala

text: Nippala on Vilppulan Kiekon kasvatti. Hän siirtyi C-juniori-ikäisenä Tampereen Ilvekseen, jossa Nippala voitti B-nuorten SM-pronssia vuonna 1997 ja A-nuorten SM-hopeaa vuonna 1999. Hän oli joukkueen paras pistemies C-nuorissa kaudella 1995–1996 sekä B-nuorissa kaudella 1997–1998. Kaudella 1999–2000 Nippala teki liigadebyyttinsä ja pelasi Ilveksessä viisi SM-liigaottelua jääden niissä ilman tehopisteitä. NHän pelasi samalla kaudella miesten pelejä myös kolmen ottelun verran lainalla Mestis-joukkue Kokkolan Hermeksessä, jossa Nippala pelasi kokonaan kauden 2000–2001. Hän pelasi kautensa lähinnä nelosketjun rikkovassa roolissa ja teki 41 runkosarjaottelussa tehot 2+7=9 sekä kahdeksassa playoff-ottelussa yhden syöttöpisteen.


title: Jose Nippala

text: Kaudeksi 2001–2002 Nippala siirtyi Suomi-sarjajoukkue KOO-VEEhen. Hän ehti pelata siellä vain kolme ottelua, kunnes Nippalan reisiluu katkesi ja hänen kautensa päättyi vakavaan loukkaantumiseen. Hän siirtyi kaudeksi 2003–2004 pelaamaan II-divisioonaa Lempäälän Kisaan, kun joukkueen seurajohto lupasi järjestää Nippalalle myös työpaikan. Hän oli joukkueen paras pistemies ja maalintekijä tehoilla 40+28=68. Kaudella Nippala teki 77 tehopistettä, mutta LeKin sisäisessä piste- ja maalipörssissä hänen edellään oli Timo Ruuska. Joukkue nousi seuraavaksi kaudeksi 2005–2006 Suomi-sarjaan ja Nippalasta tuli myös LeKin kapteeni. Hän oli joukkueen paras pistemies ja syöttäjä tehoilla 13+24=37. Seuraavalla kaudella 2006–2007 Nippala oli koko kevään 2007 pudotuspelien paras syöttäjä ja jakoi pistepörssin voiton joukkuetoverinsa Juha Leimun kanssa. Hän voitti niiden päätteeksi Suomi-sarjahopeaa ja oli nostamassa LeKiä Mestikseen.


title: Jose Nippala

text: Kaudella 2007–2008 Nippala jakoi LeKissä varakapteenina. Hän hoiti samaa virkaa myös vuodet 2009–2012. Kauden 2009–2010 päätteeksi LeKin fanit palkitsivat Nippalan Kipinä-pelaajana. Hän teki seuraavalla kaudella 2010–2011 Mestiksen yhden kauden piste-ennätyksensä tehoilla 12+20=32, joilla hän oli LeKin paras maalintekijä ja jakoi joukkueen sisäisen pistepörssin voiton Johannes Alasen kanssa. Nippala päätti pelaajauransa kevääseen 2012, mutta helmikuussa 2013 hän palasi vahvistamaan LeKiä loppukaudeksi 2012–2013.


title: Jose Nippala

text: Nippala on opiskellut oppisopimuksella liikunnanohjaajaksi.


title: Kåre Valebrokk

text: Kåre Valebrokk (17. joulukuuta 1940 Kristiansand, Norja – 9. helmikuuta 2013 Oslo) oli norjalainen liikemies, journalisti, päätoimittaja ja televisiojohtaja. Hänellä oli merkittävä rooli Dagens Næringsliv -lehden elvyttämisessä toimiessaan lehden johtajana 1985–1999. Lehti muutti nimensä "Norges Handels- og Sjøfartstidende":stä vuonna 1987 ja nousi Valebrokkin johdolla maan eniten luetuksi talouslehdeksi. Hän siirtyi Norjan TV 2:n vastaavaksi toimittajaksi ja johtajaksi 1999 ja toimi asemassa kesäkuuhun 2007 saakka.


title: Kåre Valebrokk

text: Valebrokk aloitti työuransa laivojen siivoojana Kristiansandissa ja toimi myöhemmin muun muassa kaivureiden myyntiyrittäjänä. Hänellä oli parhaimmillaan jopa 50 työntekijää. Hän suoritti talousopinnot työn ohessa. Valebrokk sairastui keuhkosyöpään vuonna 2012, toipui siitä kohtuullisesti, mutta kuoli jonkin ajan päästä syöpähoitojen yhteydessä saamaansa virustautiin.


title: Frankensteinin hirviö

text: Frankensteinin hirviö on Mary Shelleyn "Frankenstein – uusi Prometheus"" "-nimisessä kirjassa esiintyvä kuvitteellinen hirviö. Nykyään Frankensteinin hirviö on yksi kaikkien aikojen tunnetuimmista kauhuhahmoista. Kirjan mukaan tohtori Victor Frankenstein loi sen eräässä kokeessa, jossa hän yritti luoda elämää elottomaan ruumiiseen. Nimellä Frankenstein ei viitata itse hirviöön vaan sen luojaan, Victor Frankensteiniin. Hirviö itse on nimetön.


title: Frankensteinin hirviö

text: Hirviö on esiintynyt useissa elokuvissa, joista tunnetuin on vuonna 1931 julkaistu James Whalen ohjaama ja Boris Karloffin, Colin Cliven sekä Dwight Fryen tähdittämä "Frankenstein". Tällä elokuvalla on ollut suuri vaikutus ihmisten mielikuviin Frankensteinin hirviöstä ja hirviön tarinasta. Shelleyn romaanissa ei esimerkiksi kerrota Frankensteinin hirviön ulkonäöstä lähes mitään, ja sen seurauksena monet perustavatkin mielikuvansa hirviön ulkonäöstä juuri Karloffin esittämään hahmoon. Toinen esimerkki elokuvan vaikutuksesta Frankensteinin hirviön tarinaan on Dwight Fryen kyttyräselkäinen roolihahmo Fritz, jota ei ollut romaanissa ollenkaan, mutta elokuvan myötä kyttyräselkäisyydestä tuli yksi tarinan tunnetuimmista ominaispiirteistä.


title: Frankensteinin hirviö

text: Shelleyn romaanissa ihmiset kammoksuvat Frankensteinin hirviötä tämän kuvottavan ulkomuodon vuoksi. Yksinäisyydestä kärsivä hirviö haluaa ansaita ihmisten hyväksynnän, joten hän opettelee tarinan edetessä puhumaan ja lukemaan. Kun ihmiset kuitenkin hyljeksivät hirviötä edelleen, tämä menettää toivonsa ja muuttuu lopulta pahaksi vihaten sekä itseään että luojaansa.


title: Frankensteinin hirviö

text: Universal Picturesin tuottama vuoden 1931" Frankenstein"on vaikuttanut merkittävästi ihmisten mielikuviin Frankensteinin hirviöstä. Elokuvan ensimmäisen jatko-osa, "Frankensteinin morsian", antoi Frankensteinin hirviölle entistä enemmän persoonallisuutta. Elokuvan toisessa jatko-osassa, "Frankensteinin pojassa", Frankensteinin hirviöstä tuli enemmänkin sivuhahmo (vaikka hänellä onkin edelleen iso rooli), ja hän sai myös ystävän nimeltä Ygor (jota on usein erehdytty kutsumaan Igoriksi). Neljäs Frankensteinin hirviöön liittyvä elokuva," Ghost of Frankenstein", oli ensimmäinen, jossa hirviötä ei enää esittänyt Boris Karloff. Kyseisessä elokuvassa Frankensteinin hirviö saa Ygorin aivot, ja hänestä tulee entistä älykkäämpi. Viides Frankenstein-elokuva aloitti ns. crossover-saagan, jossa Frankensteinin hirviö tapasi muita tunnettuja kauhuelokuvissa esiintyviä hirviöitä, kuten Wolfmanin ja Draculan.


title: Frankensteinin hirviö

text: Universal Picturesin tuottamien elokuvien lisäksi Frankensteinin hirviö on esiintynyt myös muissa elokuvasarjoissa.


title: Frankensteinin hirviö

text: Frankenweenie, vuonna 2012 ensi-iltansa saanut Tim Burtonin ohjaama stop motion -tekniikalla tehty mustavalkoanimaatio parodioi elokuvaa "Frankenstein."


title: Strandin kalliopiirrokset

text: Strandin kalliopiirrokset sijaitsevat Osenin kunnassa Etelä-Trøndelagissa Norjassa. Kuvakenttä koostuu 8−9 piirroskuviosta. Silmiinpistävin piirros on melkein kaksimetrinen valas. Piirroskallio sijaitsee Strandista Vingsundiin vievän tien varressa olevassa merelle aukeavassa pystykalliossa. Paikalla on opastustaulut ja sinne on viitoitus.


title: Strandin kalliopiirrokset

text: Strandista löydetyt kalliopiirrokset olivat ensimmäiset, jotka löytyivät Fosen niemimaalta. Selväpiirteiset kuviot löydettiin tietyön yhteydessä 1920-luvun puolivälissä, kun Sandviksbergetissä ajettiin soraa. Paikan etäisyys merenrannasta on noin 700 metriä ja korkeus meren pinnasta 26 metriä.


title: Strandin kalliopiirrokset

text: Tutkimukset Trondheimsfjordin kalliopiirroksilla osoittavat, että kivikauteen liittyvät kuvakentät sijaitsevat 20−50 metriä merenpinnan yläpuolella. Tämä viittaa siihen, että kuvioita piirrettäessä kuvakohteet kuuluivat silloisen ranta-alueeseen ja että ne näkyivät hyvin merelle. Mikäli oletus osuu oikeaan, voidaan Strandin piirrokset, jotka ovat noin 25 metriä merenpinnan yläpuolella, ajoittaa noin 3000 eaa. eli nuorempaan neoliittiseen kivikauteen.


title: Strandin kalliopiirrokset

text: Piirroskenttä on noin 3 metriä leveä ja pinta-alaltaan 3 m². Huomiota herättävin kuvio esittää naturalisesti tehtynä pallopäävalasta, joka on melkein 3 metriä pitkä.


title: Strandin kalliopiirrokset

text: Kuvakentässä on viisi geometristä kuviota, mikä on kivikauden kalliopiirroksissa epätavallista. Koska kuva-aiheet ovat merellisiä, voidaan ristikuviot tulkita kalaverkoiksi. Strandin kuviot ovat tyypillisiä Keski-Norjan ulkorannikolla, sillä korkeammilla kohteilla, joita tehtiin vanhemmalla kivikaudella, käytettiin mieluummin pystykallion seinämiä. Kohteet ovat silloin sijainneet pienillä saarilla tai kivilla matalien niemenkärkien tuntumassa. Tällaisiksi kohteiksi on luonnehdittu Søbstad ja Rødsand, Averøyn kunnassa, sekä Hell ja Lånke, Stjørdalin kunnassa. Näissä kohteissa on piirretty valaita, lintuja ja peuroja.


title: Strandin kalliopiirrokset

text: Aiemmin villieläimen kuvia pidettiin usein saaliseläinten kivikauden kuvastona, jolla oli maaginen tarkoitus. Kuvan kohteesta tai sen hengestä sai maagisen otteen, jolla se pakotettiin lähestymään metsästäjää sen metsästymailla ja antautumaan saaliiksi. Nykytutkimus painottaa enemmänkin kuvantuottamisen rituaalia kuin saalismagiikkaa, sekä piirrosten sijoittumista maisemaan ja pohtii näkökohtia esteettömyydelle ja toiminnan ideologiaa. Kohteet, joissa on jyrkkiä kallioita ja jotka ovat hankalia saavuttaa, ovat olleet muutaman yksilön palvontapaikkoja, kun taas suuret ja loivat kohteet ovat olleet suuremman joukon palvontapaikkoja.


title: Etelä-Trøndelagin kalliopiirrokset

text: Etelä-Trøndelagin kalliopiirrokset sijaitsevat vuono- ja tunturialueilla Etelä-Trøndelagin läänissä Norjassa. Seutua on ilmeisesti asuttu jääkauden päättymisestä asti ja sieltä on löydetty kalliopiirroksia mesoliittiselta- ja neoliittiselta kivikaudelta ja sekä pronssi- ja rautakaudelta. Näiden lisäksi tavataan myös kalliomaalauksia.


title: Etelä-Trøndelagin kalliopiirrokset

text: Maankohamisesta tehdyt tutkimukset Trondheiminvuonon ympäristössä osoittavat, että kivikauteen sijoitettavat muinaiset rannat sijaitsevat nykyään 20−50 metriä merenpinnan yläpuolella. Kivikaudella piirroskentät tehtiin nykyolettamuksen mukaan varsin lähelle merenrantaa, joten kivikauden kalliokuvat sijaitsevat juuri mainitulla korkeudella. Pronssikauden maatalousväestön kalliokuvat poikkeavat paitsi aiheiltaan niin myös sijaintinsa puolesta kivikautisista kuvista. Ne tehtiin usein maatalon lähelle avokalliolle, siirtolohkareisiin tai silloisilla rannoilla oleviin kiviin.


title: Etelä-Trøndelagin kalliopiirrokset

text: Bjugnen kivikautiset kalliopiirrokset tunnetaan nimillä Teksdal , Mølnagården , Heggvik , Varghiet ja Ervik ja loput pronssikauden piirrokset nimillä Melem ja Tørrem . Varghietissa on myös keskiaikaisia ja Mølnagårdenissa pronssikautisia kuvioita.


title: Etelä-Trøndelagin kalliopiirrokset

text: Skeietin kalliopiirrokset ovat vielä ajoittamatta.


title: Etelä-Trøndelagin kalliopiirrokset

text: Eidstun kalliopiirrokset on tehty rautakaudella.


title: Etelä-Trøndelagin kalliopiirrokset

text: Hommelvikin kalliopiirrokset on tehty kivikaudella.


title: Etelä-Trøndelagin kalliopiirrokset

text: Granmoenin kalliopiirrokset ovat vielä ajoittamatta.


title: Etelä-Trøndelagin kalliopiirrokset

text: Gravråkin kalliopiirrokset on hakattu irtokiveen. Siinä on lukuisia kalliopiirroksia, joiden tyyli viittaa pronssikaudelle. Joukkoon on hakattu myös kuppeja, joita arvellaan keskiaikaisiksi.


title: Etelä-Trøndelagin kalliopiirrokset

text: Muut Melhusin pronssikauden kalliopiirrokset tunnetaan nimillä Foss , Lyngne , Røskaft-Brauta , Rødde , Gyllan , Skjerdingstad , Flå ja Valderås , ja loput Fossin piirroksista sijoittuvat pronssi ja rautakauden vaihteeseen ja Skjerdingstadin piirroksista rautakauteen.


title: Etelä-Trøndelagin kalliopiirrokset

text: Strandin kalliopiirrokset Bjørnørissa on tehty nuoremmalla kivikaudella. Kuviot olivat löydettäessä meren tuoman sorakerroksen alla, jota siirrettiin rakenteilla olleen tien pohjaksi 1920-luvulla. Kuvakentässä on melkein kaksimetrinen valas sekä verkkokuvioita.


title: Etelä-Trøndelagin kalliopiirrokset

text: Holin kalliopiirrokset on tehty pronssikaudella.


title: Etelä-Trøndelagin kalliopiirrokset

text: Stykketin kalliopiirrokset ovat pyyntiväestön tekemiä ja ne ajoitetaan maankohoamisen avulla aikaisintaan 4 000 eaa. mutta kuitenkin kivikaudelle. Kuvakenttä käsittää 5 suurta hirven kuvaa, joista pienin on noin 0,5 ja suurin 1,6 metriä pitkä. Eräs hirvistä näkyy vain katkelmallisena eikä sen pituutta voida arvioida.


title: Etelä-Trøndelagin kalliopiirrokset

text: Reinin kalliopiirros on tehty kivikaudella.


title: Etelä-Trøndelagin kalliopiirrokset

text: Baustadin kalliopiirrokset on tehty pronssikaudella.


title: Etelä-Trøndelagin kalliopiirrokset

text: Selbun pronssikautiset kalliopiirrokset tunnetaan nimillä Grøtte , Solem , Engan , Balstad , Svinås ja Stamnes .


title: Etelä-Trøndelagin kalliopiirrokset

text: Gresslin kalliopiirrokset ovat vielä ajoittamatta.


title: Etelä-Trøndelagin kalliopiirrokset

text: Komersøyan kalliopiirrokset on tehty pronssikaudella tai keskiajalla.


title: The Rays

text: The Rays oli yhdysvaltalainen, New Yorkissa perustettu R&B-yhtye, joka oli toiminnassa 1950-luvulla. Siihen kuuluivat Harold Miller, Walter Ford, Davey Jones ja Harry James. Yhtyeen suurimmat hitit olivat ”Silhouettes” ja ”Daddy Cool”, jotka molemmat nousivat Billboard Hot 100 -listan sijalle 3 vuonna 1957. Herman's Hermits (1965) sekä Cliff Richard (1990) tekivät ensin mainitusta menestyksekkäät cover-versiot.


title: Johan Fredrik Oskar von Kræmer

text: Johan Fredrik Oskar (Oscar) von Kræmer (19. toukokuuta 1829 Hauho – 10. syyskuuta 1904 Ruovesi) oli suomalainen sotilas, joka vuonna 1896 ylennettiin Venäjän laivaston amiraaliksi.


title: Johan Fredrik Oskar von Kræmer

text: Von Kræmerin vanhemmat olivat eversti Carl Johan von Kræmer ja baltiansaksalaisen aatelissuvun Suomen-haaraan kuulunut Ulrika von Platen. Von Kræmer valmistui Venäjällä meriupseeriksi ja osallistui Itämaiseen sotaan 1853–1855, haavoittuen Sevastopolin puolustuksessa. Hän toimi useiden eri sotalaivojen päällikkönä, mukaan lukien fregatti "Alexander Nevski", joka matkallaan Välimereltä haaksirikkoutui ja upposi syysmyrskyssä 1868 Jyllannin rannikolla.


title: Johan Fredrik Oskar von Kræmer

text: Von Kræmer korotettiin 1. luokan kapteeniksi 1868 ja kontra-amiraaliksi 1875. Hän komensi 1878–1882 Kreikan vesillä toiminutta Venäjän laivastoa. Vuonna 1886 hänestä tuli vara-amiraali ja Venäjän keisarin kenraaliadjutantti, ja hän toimi meriväen pääesikunnan päällikkönä 1886–1896 sekä useaan otteeseen laivastoministerin sijaisena vuosina 1895–1896. Von Kræmer nimitettiin 1896 Venäjän valtakunnanneuvoston jäseneksi ja 1898 Venäjän Punaisen Ristin esimieheksi.


title: Johan Fredrik Oskar von Kræmer

text: Ansioistaan hänelle myönnettiin Pyhän Andreaksen ritarikunnan kunniamerkki Andreaksen risti 1904, yhtenä harvoista kunniamerkin saaneista suomalaisista.


title: Johan Fredrik Oskar von Kræmer

text: Von Kræmerin puoliso vuodesta 1869 oli vapaaherratar Sofia Maria Julia Dorotea Cedercreutz (k. 1923). Helsingin yliopiston lehtori ja valtiopäivämies Alexis von Kræmer oli heidän poikansa.


title: NHL-kausi 1968–1969

text: NHL-kausi 1968–1969 oli National Hockey Leaguen historian 52. kausi. Sen aikana 12 NHL-joukkuetta pelasi kukin 76 runkosarjaottelua. Stanley Cupin voitti Montreal Canadiens, joka kukisti finaalisarjassa St. Louis Bluesin otteluvoitoin 4–0. Canadiens vei Stanley Cupin myös edellisenä keväänä ja voitti kaikkiaan neljä mestaruutta viiden vuoden sisällä. Näitä Stanley Cup -mestareita alettiin myöhemmin nimittää ”unohtuneeksi dynastiaksi”. Canadiensia edustanut ja 10 pistettä 14 pudotuspeliottelussa tehnyt Serge Savard palkittiin Conn Smythe Trophylla, ja hänestä tuli näin ensimmäinen Conn Smythe -palkinnon saanut puolustaja NHL:n historiassa.


title: NHL-kausi 1968–1969

text: Kaudella 1968–1969 Boston Bruinsin Phil Espositosta tuli ensimmäinen 100 tehopisteen rajan yhden NHL-kauden aikana saavuttanut pelaaja. Esposito voitti lopulta runkosarjan pistepörssin ja sai Art Ross Trophyn ohella Hart Memorial Trophyn. Hän keräsi 74 ottelussa 126 tehopistettä, joista 49 oli maaleja ja 77 syöttöpisteitä. Esposito voitti myös pudotuspelien pistepörssin. Pudotuspeleissä hän teki 10 ottelussa yhteensä 18 tehopistettä, joista 8 oli maaleja ja 10 syöttöjä. Parhaan tulokkaan palkinnon vei Minnesota North Starsissa pelannut Danny Grant, joka sijoittui 75 runkosarjaottelussa tekemillään 34 maalilla ja 31 syötöllä pistepörssin 20. sijalle.


title: NHL-kausi 1968–1969

text: "Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu."


title: NHL-kausi 1968–1969

text: "Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"


title: Roy Lee Johnson

text: Roy Lee Johnson (s. 31. joulukuuta 1938 Centralhatchee, Georgia, Yhdysvallat) on yhdysvaltalainen R&B- ja soul-muusikko. Hän on sekä laulunkirjoittaja, laulaja että kitaristi. Johnson tunnetaan parhaiten kappaleestaan ”Mr. Moonlight”, jonka on levyttänyt muun muassa The Beatles.


title: Don’t Let Me Down

text: Don’t Let Me Down on The Beatlesin vuonna 1969 julkaistu kappale, joka ilmestyi ”Get Back” -singlen b-puolella. Kappaleen on tehnyt Beatlesin toinen pääasiallinen säveltäjä ja sanoittaja John Lennon, Lennon myös laulaa kappaleen itse. Yhtye esitti "Don’t Let Me Downin" 30. tammikuuta 1969 esiintyessään Apple Recordsin toimitalon katolla ja soittaen uusia kappaleitaan. Kappaletta ei ole julkaistu millään Beatlesin albumilla, kokoelma-albumeja lukuun ottamatta.


title: Girl (kappale)

text: Girl on vuonna 1965 julkaistu ja tehty pop-kappale The Beatlesilta. Sen pääasiallinen tekijä on John Lennon, jonka alkuperäisideasta kappale sai alkunsa, kuitenkin myös Paul McCartney on osallistunut kappaleen tekoon. "Girl" on Beatlesin menestys-albumilla, vuoden 1965 Rubber Soulilla.


title: I Feel Fine

text: I Feel Fine on The Beatlesin vuonna 1964 julkaistu single. Se julkaistiin ainoastaan singlenä ja vaikka se nauhoitettiin albumin "Beatles for Sale" (1964) sessioissa, se ei sisältynyt albumille. Kappaleen on tehnyt ja sen laulaa yhtyeen kitaristi John Lennon.


title: I Feel Fine

text: Suomalainen pop-yhtye The Esquires levytti kappaleen suomeksi nimellä ”Hyvin menee”.


title: Odile Ahouanwanou

text: Odile Ahouanwanou (s. 5. tammikuuta 1991 Savalou) on beniniläinen yleisurheilija. Hän kilpaili vuoden 2012 kesäolympialaisissa Lontoossa naisten 100 metrin aitajuoksussa, mutta putosi ensimmäisellä kierroksella jäätyään eränsä kahdeksanneksi. Lontoon olympialaisissa Ahouanwanou teki kansallisen ennätyksen ajalla 14,76.


title: Odile Ahouanwanou

text: Ahouanwanou sijoittui seitsenottelussa kahdeksanneksi Afrikan-mestaruuskilpailuissa Marrakechissa 2014. Hän saavutti samassa lajissa hopeaa Brazzavillen Afrikan kisoissa 2015 pistein 5734. Lontoon MM-kilpailuissa 2017 hän sijoittui seitsenottelussa 19:nneksi.


title: Odile Ahouanwanou

text: Ahouanwanou on tehnyt Beninin ulkoratojen ennätyksen 100 metrin aitajuoksussa (13,35), korkeushypyssä (178), pituushypyssä (592), kuulantyönnössä (15,24) ja seitsenottelussa (6131).


title: Kiasma (rakennus)

text: Nykytaiteen museon rakennuksen Kiasman on suunnitellut yhdysvaltalainen arkkitehti Steven Holl, joka voitti museon suunnittelusta käydyn arkkitehtikilpailun vuonna 1993.


title: Kiasma (rakennus)

text: Rakennus sijaitsee Helsingin ydinkeskustassa naapureinaan muun muassa monumentaaliset Postitalo, Sanomatalo, Eduskuntatalo ja Musiikkitalo. Kiasma on arkkitehtuurillaan herättänyt keskustelua ja sitä on epävirallisissa "Helsingin rumin talo" -kilpailuissa sovitettu kärkisijallekin. Toisaalta Aalto-yliopiston julkisten rakennusten professori Teemu Kurkela arveli Kiasmassa voivan olla "klassikkoainesta". Hänen mukaansa rakennuksen arvostus tulee vasta myöhemmin.


title: Kiasma (rakennus)

text: Kiasma on suunniteltu kahdella mantereella: hankkeessa toimi projektiarkkitehtina vuosina 1993–1995 Hollin toimistossa New Yorkissa suomalainen arkkitehti Vesa Honkonen. Vuoden 1995 jälkeen Honkonen muutti työskentelemään Suomeen, jossa suunnittelua oli jo hoitanut arkkitehtitoimisto Juhani Pallasmaa Ky:ssä Timo Kiukkola. Arkkitehtuurin perusajatuksena toimii Töölönlahden vesiaiheen sekä maisema-arkkitehtoonisen asemakaavan jatkaminen Kiasman alueelle. Kiasma on osa Töölönlahden kulttuurirakennusten sarjaa. Rakennuksen massa sekä ympäröivän kaupunkitilan geometria pyrkivät nivoutumaan toisiinsa.


title: Kiasma (rakennus)

text: Toinen arkkitehtuurin perusajatuksista liittyy hiljaiseen tilaan, jossa keskikokoista mittakaavaa edustavat tilat on varattu taiteelle. Listat, saumat sekä muut rakenteelliset yksityiskohdat piilottamalla arkkitehti on halunnut luoda puhtaita näyttelysaleja, joissa taideteokset ovat pääroolissa. Sitä vastoin käytävätilojen viimeistellyt porrasaskelmien reunat sekä kiertyneet ovenkahvat ilmentävät rakennuksen arkkitehtuuria.


title: Kiasma (rakennus)

text: Kiasmassa on museotiloja 9 100 m² ja rakennuksen kokonaispinta-ala on noin 12 000 m². Tilavuudeltaan rakennus on 70 000 m³. Ihmiskehon mittasuhteet määrittelevät tilojen mitoitusta. Ihmisen katseen korkeudeksi on valittu 165 cm:n keskiarvo, joka on yksi arkkitehtuurin lähtökohdista. Valon käyttö on merkittävässä roolissa osana arkkitehtuuria. Arkkitehtuuri ei pyri hallitsemaan luonnonvaloa, vaan sää vaikuttaa museorakennuksen valaistukseen, tilan kokemukseen. Rakennus voidaan pimentää verhojen avulla. Merkittävä osa keinovalosta on ohjattu museotilaan epäsuorasti niin sanottujen valotaskujen avulla. Kiasma-rakennus valaisee myös sitä ympäröivää kaupunkitilaa ikkunoiden ja valoaukkojen kautta. Sisäseinissä esiintyvä aukotus syntyy näyttelytilojen tarpeiden mukaan. Rakennusmateriaaleista tärkeimpiä ovat betoni, teräs, lasi ja alumiini. Rakennushankkeen edetessä tehtiin paljon materiaalitutkimusta etenkin soveltuvan lasimateriaalin löytämiseksi. Kiasman runko on terästä.


title: Kiasma (rakennus)

text: Kiasma valittiin vuoden 1997 Betonirakenteeksi. Palkinnon saivat Steven Holl Architects ja arkkitehtitoimisto Juhani Pallasmaa Ky.


title: Kiasma (rakennus)

text: Arkkitehtikilpailu nykytaiteen museon rakennuksen suunnittelemiseksi julistettiin syksyllä 1992. Kilpailu oli tarkoitettu Pohjoismaista ja Baltiasta kotoisin oleville arkkitehdeille. Kilpailussa oli mukana kutsuttuina myös viisi kansainvälisesti tunnustettua arkkitehtia. Kilpailuehdotuksia jätettiin 516. Vuonna 1993 valittiin toteutettavaksi yhdysvaltalaisen Steven Hollin ehdotus "Chiasma".


title: Kiasma (rakennus)

text: Tällöin Suomessa elettiin syvintä lama-aikaa. Ulkomaalaisen arkkitehdin menestyminen tärkeässä kilpailussa oli monelle suomalaiselle arkkitehdille kova koettelemus. "Chiasma"-ehdotus herätti arkkitehtipiireissä ankaraa arvostelua. Vastaavaa ammattidebattia arkkitehtuurista ei Suomessa koettu sitten Dipolin valmistumisen 1960-luvulla. Arvokeskustelun lisäksi kyse oli myös arkkitehtien edunvalvonnasta. Hollin ehdotuksesta löydettiin suunnitteluvirheitä ja monenlaisia puutteita. Sitä pidettiin leikittelevänä, jopa kevytmielisenä. Suomessa ei oltu totuttu arkkitehtuurissa veistoksellisiin ratkaisuihin. Ennen Kiasmaa Raili ja Reima Pietilän suunnittelema Tampereen kaupungin pääkirjasto "Metso" oli saanut kielteisiä arvioita nimenomaan veistoksellisuudestaan. Seuraavaksi syytettiin kaupunkisuunnittelijoita ja kilpailuinstituutiota. Sen jälkeen arkkitehdit alkoivat pitää Kiasmaa kiinnostavana rakennuksena, mutta sijoituspaikkaa pidettiin vääränä. Lopuksi kiisteltiin Mannerheimin patsaasta. Arkkitehdit eivät olleet enää siinä mukana, vaan käytiin kansalaiskeskustelua siitä, oliko uusi rakennus sopiva patsaan taustaksi. Museota vastustavaan adressiin kerättiin nimiä vuonna 1994.


title: Kiasma (rakennus)

text: Vilkkaan julkisen keskustelun saattelemana Kiasman rakennustyöt aloitettiin 1996 ja museon avajaiset olivat 30. toukokuuta 1998. Avajaisviikonloppuna kävijöitä oli noin 30 000.. Rakennuksen pääurakoitsija oli Seicon. Rakennusbudjetti oli 38 miljoonaa euroa, sen ajan rahassa 227 miljoonaa Suomen markkaa.


title: Kiasma (rakennus)

text: Vielä ennen rakennustöitä ja niiden aikana käytiin keskustelua, jossa rakennuksen sijoitusta Mannerheimin ratsastajapatsaan ja Postitalon väliin, osittain entisen Mannerheiminaukion päälle arvosteltiin liian ahtaaksi ja sopimattomaksi. Kiasman väitettiin pilaavan Mannerheimin ratsastajapatsaan ympäristön ja taustan. Pienimuotoinen kansanliike nousi vastustamaan museon rakentamista, mutta kohu asian ympärillä laantui. Myös Ars 06 -näyttelyä varten tehdyt ulkoseinän teippaukset saivat osakseen vähäistä vastustusta.


title: Magical Mystery Tour (kappale)

text: Magical Mystery Tour on The Beatlesin vuonna 1967 julkaisema kappale. Sen pääasiallinen tekijä on yhtyeen basisti Paul McCartney. Se on samannimisen EP:n ja albumin "Magical Mystery Tourin" avausraita. McCartney teki kappaleen Beatlesin myös samannimisen elokuvan, Magical Mystery Tourin innoittamana. Elokuvassa Beatlesin jäsenet matkaavat bussilla läpi Britanniaa kuvausryhmän kanssa.


title: Magical Mystery Tour (kappale)

text: Paul McCartney halusi kappaleen kuulostavan siltä kuin se olisi "Magical Mystery Tour" -elokuvan televisiomainos. Studioon mentäessä kappaleessa ei ollut muuta kuin melodianpätkä ja rivi ”roll up, roll up for the mystery tour”. Taustoja äänitettäessä teksti alkoi muuttua, kun yhtyeen muut jäsenet keksivät parhaansa mukaan matkoihin liittyviä sanontoja, kuten ”satisfaction guaranteed” () Itse lauluraita täytettiin pelkillä järjettömyyksillä, kunnes McCartney kävi parin päivän päästä laulamassa lopullisen tekstin.


title: Gloria Koussihouede

text: Gloria Koussihouede (s. 4. huhtikuuta 1987 Porto-Novo) on beniniläinen uimari. Hän jäi vuoden 2004 kesäolympialaisissa Ateenassa 50. sijalle naisten 100 metrin vapaauinnissa ja vuoden 2008 kesäolympialaisissa Pekingissä 87. sijalle 50 metrin vapaauinnissa.


title: Gloria Koussihouede

text: Koussihouede oli yhä kesäolympialaisten 2012 jälkeen nuorin Beniniä koskaan olympialaisissa edustanut urheilija.


title: Robert Lagerborg

text: Robert Olof Lagerborg (24. marraskuuta 1835 Oulu – 5. marraskuuta 1882 Helsinki) oli suomalainen Lagerborg -sukuun kuulunut sotilas, josta tuli sanomalehti- ja valtiopäivämies.


title: Robert Lagerborg

text: Lagerborgin isä oli maaherra Robert Wilhelm Lagerborg ja äiti Carolina Sofia Margareta Virgin. Lagerborg valmistui priimuksena Haminan kadettikoulusta 1854, palveli sitten Venäjällä ja Suomen kaartissa, jossa kohosi alikapteeniksi 1860. Hän ryhtyi kirjoittamaan juttuja ystävänsä August Schaumanin viikkolehteen "Papperslyktan" sekä joukon elämäkertoja julkaisuun "Porträtter till Fänrik Ståls sägner". Kun Tammikuun valiokunta kutsuttiin koolle 1861, Largerborg kuului niihin, jotka vastustivat sitä valtiopäivien korvikkeena. Samana vuonna hän erosi upseerin toimestaan. Hänestä tuli ensin seuraavana vuonna perustetun vapaamielisen "Helsingfors Dagbladin" toimitussihteeri ja sitten 1865 päätoimittaja. Lagerborg toimi sukunsa edustajana valtiopäivillä vuodesta 1863.


title: Robert Lagerborg

text: Lagerborgin puoliso vuodesta 1867 oli Carolina Lovisa Constance Furuhjelm (1837–1912).


title: TPB AFK

text: TPB AFK: The Pirate Bay Away From Keyboard on dokumenttielokuva, jonka on käsikirjoittanut ja ohjannut Simon Klose. Elokuva perustuu kolmen The Pirate Bay -sivuston perustajajäsenen, Peter Sunden, Fredrik Neijin ja Gottfrid Svartholmin, elämään.


title: TPB AFK

text: Elokuva julkaistiin ilmaiseen jakoon vertaisverkossa 8. helmikuuta 2013 ja samana päivänä myös YouTubessa, elokuva on lisensoitu Creative Commons -lisenssillä. Elokuvan voi myös tilata DVD:nä.


title: TPB AFK

text: Toukokuussa 2013 Hollywood studioista ainakin Viacom, Paramount, Fox ja Lionsgate vaativat Googlea poistamaan hakukoneestaan elokuvaan liittyviä linkkejä.


title: Medina (kaupunginosa)

text: Medina () on käsite, jolla tarkoitetaan vanhaakaupunkia arabien asuttamassa kaupungissa. Sana "medina" tulee arabian kielen kaupunkia tarkoittavasta sanasta "al-madīnah". Käsitteen käyttö on yleistynyt niin länsimaalaisten oppineiden keskuudessa kuin länsimaalaisessa kielenkäytössä yleisestikin. "Medinalla" tarkoitetaan länsimaalaisessa käytössä Pohjois-Afrikassa ennen kolonialismia perustettua muurein ympäröityä kaupunkia. Käsitteen käytön ovat aloittaneet eurooppalaiset ja muut ovat omaksuneet sen käyttöönsä. Muun muassa englannin- ja italiankieliseen kielenkäyttöön "medina" vakiintui 1900-luvun alussa. Ranskankielisissä sanakirjoissa, joissa "medina" selitettiin ”vanhaksi arabikaupungiksi”, sana oli ollut tällöin jo vuosikymmeniä.


title: Medina (kaupunginosa)

text:
Usein ajatellaan, että eurooppalaiset siirtomaavallat käyttivät "medina"-käsitettä kolonialismin aikakaudella. Todellisuudessa ainoastaan ranskalaiset käyttivät käsitettä (), mutta hekin vain kahdessa Pohjois-Afrikassa sijaitsevassa protektoraatissaan, Tunisiassa ja Marokossa. Yksi varhaisista ajankohdista, jolloin käsitettä tiedetään käytetyn, on Marokkoa koskeva teksti vuodelta 1885. Tekstin mukaan Marokossa "medina" oli muurein suljettu vanhakaupunki. Toisaalta jo tällöin käsitteen käytössä oli horjuntaa, sillä "medinalla" tarkoitettiin sekä yhtä kaupunginosaa kuin koko kaupunkiakin. Vuodelta 1899 peräisin olevassa Tunisin kaupunkia käsittelevässä tunisialaisessa hallituksen "L’indicateur tunisien" -julkaisussa "medinalla" tarkoitetaan kaupunkia, joka on sekä arabien asuttama että vanha. Julkaisussa tämän arabikaupungin todetaan sisältävän arabien, juutalaisten, maltalaisten ja sisilialaisten korttelit. Varhaisissa ranskalaisissa teksteissä "medinalla" tarkoitetaan sekä ”arabikaupunkia” että ”vanhaakaupunkia”, joka sisältää muslimien asuttaman korttelin lisäksi juutalaisten ja Välimereltä saapuneiden eurooppalaisten, kuten sisilialaisten ja maltalaisten korttelit. Juutalaisten korttelista käytetään nimitystä "mellah".
Kolonialismin päätyttyä oli tavallista, että ihmiset muuttivat "medinoista" muurien ulkopuolelle eurooppalaisten aiemmin asuttamiin uudempiin kaupunginosiin. Samoin juutalaiset muuttivat ulkomaille. "Medinoihin" jääneet olivat köyhiä tai maaseudulta muuttaneita. Näin "medinoista" muodostui köyhiä alueita, ja aiemmin varakkaiden asuttamat talot ränsistyivät. Pohjoisafrikkalaiset kaupunkisuunnittelijat alkoivat 1970- ja 1980-luvuilla kiinnittää huomiota "medinoihin" ja niiden säilyttämiseen.


title: Medina (kaupunginosa)

text: Marokossa on 31 "medinaa", joissa asui vuoden 2004 väestönlaskennassa yhteensä 722 005 asukasta. "Medinoista" väkiluvultaan kymmenen suurinta sijaitsevat Marrakechissa (188 241 asukasta), Fèsissä (117 059 as.), Meknesissä (47 069 as.), Casablancassa (47 063 as.), Saléssa (34 372 as.), Tétouanissa (28 271 as.), Taroudantissa (27 697 as.), Rabatissa (26 423 as.), Oujdassa (25 736 as.) ja Tiznitissä (19 990 as.). Väkiluvultaan pienin "medina" sijaitsee Demnatessa (1 416 as.). Fèsin "medinaa" pidetään maailman suurimpana.


title: Medina (kaupunginosa)

text: Marokon "medinoista" Essaouiran, Fèsin, Marrakechin, Meknesin, Rabatin ja Tétouanin "medinat" kuuluvat Unescon maailmanperintöluetteloon. Tunisiassa maailmanperintöluetteloon kuuluvat Kairouanin, Soussen ja Tunisin "medinat". Algerian pääkaupungin Algerin vanhankaupungin Kasbah sisältyy myös maailmanperintöluetteloon.


title: Chérif Baba Aidara

text: Chérif Baba Aidara (; s. 22. marraskuuta 1967) on mauritanialainen entinen keskipitkän matkan juoksija. Hän putosi miesten 800 metrin juoksussa ensimmäisellä kierroksella jäätyään kesäolympialaisissa 1992 Barcelonassa eränsä kuudenneksi ja kesäolympialaisissa 1996 Atlantassa eränsä seitsemänneksi. Atlantan olympialaisissa Aidara teki henkilökohtaisen ennätyksensä ajalla 1:56.20.


title: Kaiserwaldin keskitysleiri

text: Kaiserwaldin keskitysleiri (, ) oli Latvian Riiassa vuosina 1943 - 1944 toiminut natsien keskitysleiri. Se syntyi, kun valtaosa Riian, Liepajan, Daugavpilsiin ja Vilnan ghettoihin suljetuista juutalaisista kuljetettiin tuhoamisleireihin ja jäljelle jääneet tuotiin pakkotyöhön Kaiserwaldiin. Vankien määräksi on arvioitu 20 000. He tekivät muun muassa AEG-yhtiön määräämää pakkotyötä. Leiri vapautui puna-armeijan valloitettua sen 13. lokakuuta 1944.


title: Kazanin lentoasema

text: Kazanin lentoasema eli Kazanin kansainvälinen lentoasema (, ) on eurooppalaisen miljoonakaupunki Kazanin kansainvälinen lentoasema Tatarstanissa, Venäjällä. Se sijaitsee noin 30 kilometriä Kazanin keskustasta eteläkaakkoon.


title: Kazanin lentoasema

text: Lentokenttä on Venäjän Tatarstanin tasavallan paikallisen lentoyhtiön, lentoyhtiö Tatarstanin kotikenttä.


title: Kazanin lentoasema

text: Lentokentällä on meneillään laaja, monivuotinen modernisointi- ja rakennushanke. Lentoaseman uusi terminaali 1A otettiin käyttöön ja lentokentän kaikki kansainvälinen liikenne siirrettiin sinne joulukuussa 2012. Venäjän rautatiet on rakentanut kentälle ratayhteyden, jota ollaan nopeuttamassa. Tähtäimenä on, että lentomatkustajat pääsisivät Kazanin kantakaupungista kentälle 25 minuutissa 140 kilometriä tunnissa kulkevan junan avulla.


title: Kazanin lentoasema

text: Kazan oli kesällä 2013 maailmanlaajuisen opiskelijaurheilukilpailun, Universiadien tapahtumakaupunki. Myös vuonna 2018 odotetaan lyhytkestoisia matkustajahuippuja kaupunkiin, koska kaupunki on eräs Jalkapallon maailmanmestaruuskilpailujen pelipaikkakunnista.


title: Jääkiekon SM-sarjakausi 1953–1954

text: Kaudella 1954 jääkiekon SM-sarja pelattiin kahdessa viiden joukkueen lohkossa. Lohkoissa pelattiin kaksinkertainen sarja. Lohkojen voittajat kohtasivat loppuottelussa ja toiseksi sijoittuneet pronssiottelussa. Lohkojen viimeisiksi sijoittuneet putosivat suomensarjaan. Mestaruuden voitti TBK Tampereelta, mestaruus oli seuran toinen perättäinen. Loppuottelussa se voitti helsinkiläisen Karhu-Kissat. Kauden 1954 hopeamitali on Karhu-Kissojen paras saavutus. Pronssia sai HPK.


title: Jääkiekon SM-sarjakausi 1953–1954

text:
Uusintaottelu lohkovoitosta
Sarjasta putosivat Tampereen Ilves ja Kuopion Palloseura. Tilalle nousivat Rauman Lukko ja Kymin Palloilijat.


title: King's Kids

text: King's Kids Suomi on osa kansainvälistä Missionuoret (YWAM, Youth With A Mission) -lähetystyöliikettä.


title: King's Kids

text: King's Kids International perustettiin vuonna 1976. Sen perustajat olivat Dale ja Carol Kauffman. Suomeen liike tuli vuonna 1987 Arja Virtasen kutsumana ja ympärivuotinen toiminta alkoi Porissa vuonna 1989.


title: King's Kids

text: King's Kidsin tavoite on johtaa lapsia ja nuoria henkilökohtaiseen kokemukseen Jeesuksesta ja tehdä yhdessä toisten kanssa Hänet tunnetuksi kaikille ihmisille. He tekevät työtään yhdessä perheiden ja paikallisyhteisöjen kanssa kautta maan.


title: King's Kids

text: "King's Kidsien tarkoituksena on johtaa lapset, nuoret ja perheet maailmanlaajuisesti Jumalan todistettuun tuntemiseen, tuoda iloa Jumalan sydämelle ja yhdessä tehdä Hänet tunnetuksi kaikille kansoille."


title: Kaaleb Kilpi

text: Oskar Kaaleb Kilpi (13. maaliskuuta 1878 Kustavi – 14. toukokuuta 1937 Helsinki) oli suomalainen tilasto- ja taloustieteilijä ja professori.


title: Kaaleb Kilpi

text: Kilven vanhemmat olivat postinhoitaja Johan Simonsson ja Judith Amanda Davidson. Hän pääsi ylioppilaaksi 1902 Turun klassillisesta lyseosta ja valmistui Helsingin yliopistosta filosofian kandidaatiksi 1906, maisteriksi 1907 sekä filosofian lisensiaatiksi ja tohtoriksi 1914.


title: Kaaleb Kilpi

text: Kilpi toimi tullihallituksen tilastokonttorin aktuaarina 1911–1920 ja oli Helsingin yliopistossa tilastotieteen dosenttina 1918–1922 ja kansantalous- ja tilastotieteen dosenttina 1922–1937. Hän oli Helsingin Kauppakorkeakoulun professori 1920–1937. Hän julkaisi muun muassa teokset Suomen ammatissa toimiva väestö ja sen yhteiskunnalliset luokat vuosina 1815-1875" (3 osaa, 1913–1915) ja "Suomen siirtolaisuus ja 19. vuosiadan kansantalous" (1917).


title: Kaaleb Kilpi

text: Kilpi kuului Yhteiskuntataloudellisen aikakauskirjan toimituskuntaan ja otti osaa Valtiotieteiden käsikirjan toimittamiseen. Hän harrasti pikakirjoitusta ja oli muutamia vuosia Suomen pikakirjoittajayhdistyksen puheenjohtajana. Kilpi oli Unkarin tilastotieteellisen seuran kunniajäsen.


title: Kaaleb Kilpi

text: Kilpi oli naimisissa vuodesta 1931 Rauha Olivia Hedlundin kanssa.


title: Kaaleb Kilpi

text: Nimellä "O. K. Kilpi":


title: Lyhyt elokuva rakkaudesta

text: Lyhyt elokuva rakkaudesta () on Krzysztof Kieślowskin ohjaama romanttinen draamaelokuva vuodelta 1988. Elokuvan pääosissa esiintyvät Grażyna Szapołowska ja Olaf Lubaszenko. Käsikirjoitus on Krzysztof Piesiewiczin ja Krzysztof Kieślowskin. "Lyhyt elokuva rakkaudesta" on laajennettu elokuvaversio Kieślowskin ohjaaman puolankielisen televisiosarjan Kymmenen käskyä kuudennesta osasta. Elokuvan tapahtumapaikkana on Varsova.


title: Lyhyt elokuva rakkaudesta

text: Varsovalainen nuorukainen Tomek seuraa kaukoputkella pakkomielteisesti ihastuksensa, kauniin Magdan elämää vastapäisessä talossa. Magda kohtaa Tomekin ja nöyryyttää häntä.


title: Kyushu K11W Shiragiku

text: Kyushu K11W Shiragiku ("Valkea krysanteemi") oli Japanin keisarillisen laivaston ilmavoimien pommikonemiehistöjen kouluttamiseen tarkoitettu lentokone toisessa maailmansodassa. Ensilentonsa K11W lensi marraskuussa vuonna 1942 ja se otettiin tuotantoon kesällä 1943. Monien muiden japanilaisten konetyyppien tavoin myös K11W:tä käytettiin toisen maailmansodan lopulla "kamikaze" iskuissa.


title: Kyushu K11W Shiragiku

text: Watanabe Tekkōjo (Watanaben teräsvalimo) suunnitteli Kyushu K11W:n vastauksena Keisarillisen japanin laivaston vaatimalle pommitusmiehistöjen koulutuskoneelle. Konetyypin kehitystyö oli nopeaa, sillä koelennoilla paljastui vain pieniä vikoja. Rakenteeltaan W11K oli keskitaso sisäänvedettävillä päälaskutelineillä ja sen voimanlähteenä oli Hitachi GK2B "Amakaze" tähtimoottori. Rungon oli oltava syvä, jotta täysi viiden hengen pommitusmiehistö mahtuisi koneeseen. Ohjaaja ja radisti/taka-ampuja olivat ylärungon suljetussa ohjaamossa ja tähystäjä, kouluttaja ja pommittaja alarungon kabiinissa. K11W otettiin tuotantoon kesällä 1943, jolloin sen suunnitellut Watanabe Tekkōjo oli uudelleen nimetty Kyūshū Hikōki K.K.:si. Tuotantoa jatkettiin elokuuhun 1945 ja kaikkiaan koneita valmistui lähes 800 kappaletta, sisältäen pienen määrän täyspuisia K11W2 kuljetus- ja sukellusveneentorjuntakoneita. Suunnitteilla oli myös Kyushu Q3W1 Nankai (Etelämeri) -sukellusveneentorjuntakone mutta vain prototyyppi rakennettiin.


title: Sulo Kilpi

text: Sulo Taavetti Kilpi (13. helmikuuta 1886 Kustavi – 24. lokakuuta 1979) oli suomalainen kemisti. Hän oli Helsingin yliopiston professori 1938–1955 ja tutki reaktionopeuksia ja elektrolyyttiliuoksia.


title: Sulo Kilpi

text: Kilpi julkaisi oppikirjat "Orgaaninen kemia" ja "Kvantitatiivisen analyysin oppikirja" E. S. Tomulan kanssa (1939) ja "Epäorgaaninen kemia" (1949).


title: Sulo Kilpi

text: Hänen veljensä oli kirjailija Volter Kilpi.


title: Susanna Batazzi

text: Susanna Batazzi (s. 29. elokuuta 1957 Chiaravalle, Anconan maakunta) on italialainen entinen miekkailija. Hän oli vuoden 1976 kesäolympialaisissa Montrealissa mukana sijoittumassa viidenneksi naisten floretin joukkuekilpailussa.


title: Susanna Batazzi

text: Vuoden 1980 kesäolympialaisissa Moskovassa Batazzi jäi floretin yksilökilpailussa 27. sijalle. Lisäksi hän osallistui sen joukkuekilpailuun ja sijoittui taas joukkueineen viidenneksi.


title: Adobe Encore

text: Adobe Encore (ennen "Adobe Encore DVD") on Adobe Systemsin kehittämä DVD-levyjen kirjoitusohjelma, joka on suunnattu ammattimaisille videotuottajille. Ohjelmisto mahdollistaa video- ja audioresurssien käytön nykymuodossaan tuotannon aikana ja niiden transkoodauksen MPEG-2- ja Dolby Digital -muotoon tuotannon päätyttyä. DVD-valikkoja voidaan luoda ja muokata Adobe Photoshopissa käyttämällä tasoteknologiaa. Adobe Encore ei tue kirjoittamista blu-ray -levyille AVCHD 2.0 -tallennusformaatissa.


title: Ravikeskus Keskinen

text: Ravikeskus Keskinen on Ylivieskan kaupungissa Pohjois-Pohjanmaalla toimiva ravirata. Se on yksi Suomen 19 maakuntaradasta ja sijaitsee noin viisi kilometriä kaupungin keskustan pohjoispuolella. Raviradan omistaa Pohjanmaan Ravi ry.


title: Ravikeskus Keskinen

text: Radan vuotuinen päätapahtuma on alkukesällä juostava lämminveristen suurkilpailu Malja-ajo. Kuninkuusravit Keskisen raviradalla on järjestetty vuonna 1997.


title: Cep

text: Cep voi tarkoittaa:


title: Vaasan ravirata

text: Vaasan ravirata sijaitsee aivan kaupungin keskustan tuntumassa Hietalahden kaupunginosassa. Se on otettu käyttöön 1950-luvulla. Vuonna 2014 radalla on 9 kilpailupäivää. Vaasan raviradan perinteinen vuosittainen suurkilpailu on ollut lämminverisille tarkoitettu Vasabladet Sprintern. Se on kuitenkin järjestetty viimeksi vuonna 2009. Kuninkuusravit Vaasassa on pidetty vuosina 1961 ja 1971.


title: Vaasan ravirata

text: Vaasan raviradan vuonna 1971 valmistuneen katsomorakennuksen ylin kerros tuhoutui toukokuussa 2006 raivonneessa tulipalossa. Tuli hävitti muun muassa toimistotiloja sekä istumakatsomon, eikä niitä ole toistaiseksi rakennettu uudelleen. Tulipalon jälkeen aloitettiin uuden hevosurheilukeskuksen suunnittelu Vaasan kupeessa sijaitsevaan Mustasaaren kuntaan, mutta hanke ei ole toistaiseksi edennyt alustavia suunnitelmia pidemmälle.


title: Vaasan ravirata

text: Vaasan raviradan tilalle on suunniteltu asuinaluetta, joka olisi luonteva osa ruutukaavakaupunkia. Vaasan raviradan alueen suunnittelukilpailuun saapui 63 työtä. Vaasan raviradan alueen arkkitehtikilpailun voittajaksi valittiin Tukholmassa toimivan kansainvälisen työryhmän ehdotus Inside Outside Vaasa.


title: Marry Me

text: Marry Me on suomalaisen Krista Siegfridsin esittämä musiikkikappale ja ensimmäinen single Siegfridsin debyyttialbumilta "Ding Dong!". Kappale edusti Suomea vuoden 2013 Eurovision laulukilpailussa. Kappaleen on säveltänyt ja sanoittanut Siegfrids yhdessä Erik Nyholmin, Kristofer Karlssonin ja Jessika Lundströmin kanssa. Jotkut ovat arvostelleet kappaleen sanoitusta antifeministiseksi. Siegfrids itse on kehottanut ottamaan kappaleen sanoituksen huumorilla.


title: Marry Me

text: Kappale esitettiin toisessa semifinaalissa 16. toukokuuta 2013, josta se selviytyi 18. toukokuuta järjestettävään finaaliin. Semifinaalissa Siegfrids esitti kappaleen viidentenä, finaalissa neljäntenä. Kappale sai finaalissa 13 pistettä, ja sijoittui sijalle 24., jättäen taakseen Espanjan ja Irlannin.


title: Marry Me

text: Esityksestä nousi kohu kappaleen lopussa tapahtuneen Siegfridsin ja taustalla laulaneen naislaulajan suudelmasta. Siegfrids on kertonut suudelman olevan kannanotto sen puolesta, että Suomeen sallittaisiin samaa sukupuolta olevien avioliitto. Turkin radio- ja televisioyhtiö ilmoitti, että ei aio televisioida kilpailua maansa televisiossa suudelman takia.


title: Marry Me

text: Kappaleen alkuperäinen versio, jonka Siegfrids esitti UMK:ssa ja joka sisältyy Siegdridsin debyyttialbumille "Ding Dong!" ja kappaleen singlejulkaisulle, on kestoltaan 3 minuuttia ja 10 sekuntia. Euroviisujen kolmen minuutin aikarajan vuoksi kappaleesta äänitettiin uusi versio, josta muun muassa poistettiin kokonaan kappaleen intro ja sen C-osaa lyhennettiin. Uuden version kesto on tasan kolme minuuttia.


title: Eemeli Kitunen

text: Eemeli Kitunen (30. elokuuta 1887 Vehkalahti – 5. lokakuuta 1955 Helsinki) oli suomalainen kasvipatologi.


title: Eemeli Kitunen

text: Eemeli Kitusen vanhemmat olivat maanviljelijä Antti Kitunen ja Helena Muurman ja puoliso vuodesta 1917 opettaja, ravitsemustieteilijä Ella Europaeus. Kitunen tuli ylioppilaaksi 1911 ja valmistui filofofian kandidaatiksi 1917, filosofian tohtoriksi hän väitteli 1923. Maatalouden koelaitoksen kasvitautiosaston assistenttina Kitunen toimi 1913–1918. Hän oli Valtion siementarkastuslaitoksen ensimmäinen johtaja 1919–1955, Helsingin yliopiston dosentti 1930–1950 ja Maatalouden koetoiminnan keskusvaliokunnan puheenjohtaja 1936–1947. Hän sai professorin arvonimen 1942. Kitusella oli huomattava määrä luottamustoimia alallaan ja hän laati julkaisuja sekä kasvinviljelystä että -suojelusta. Siemenviljelyn, -tarkastuksen ja -kaupan toiminta kehittyi Suomessa hänen johdollaan merkittävästi, Valtion siementarkastuskeskusta hän ehti johtaa yli kolme vuosikymmentä.


title: Oswald Zappelli

text: Oswald Zappelli (27. lokakuuta 1913 Lausanne – 3. huhtikuuta 1968 Lausanne) oli sveitsiläinen miekkailija ja kolminkertainen olympiamitalisti. Kesäolympialaisissa 1948 hän sai hopeaa kalvan yksilökilpailussa ja osallistui lisäksi sen joukkuekilpailuun. Kesäolympialaisissa 1952 hän sai pronssia sekä kalvan yksilö- että joukkuekilpailussa ja osallistui myös säilän joukkuekilpailuun.


title: World Changed Forever

text: World Changed Forever on Dreamtalen kuudes studioalbumi, joka julkaistiin 26. huhtikuuta 2013. Albumin on miksannut Timo Tolkki, joka vierailee myös Japanin bonuskappaleen, "The End Of Our Days" kitarasoolossa. Albumin on masteroinut Mika Jussila.


title: Brian Pockar

text: Brian James Pockar (27. lokakuuta 1959 Calgary – 28. huhtikuuta 1992 Calgary) oli kanadalainen taitoluistelija. Hän kilpaili vuoden 1980 talviolympialaisissa Lake Placidissa ja jäi miesten yksinluistelussa 12. sijalle. Pockar osallistui myös taitoluistelun maailmanmestaruuskilpailuihin vuosina 1977–1982 ja sai sieltä vuonna 1982 pronssimitalin.


title: Brian Pockar

text: Pockar oli kolminkertainen Kanadan-mestari. Hän kuoli AIDS:iin.


title: Kajaanin ravirata

text: Kajaanin ravirata sijaitsee noin yhdeksän kilometriä Kajaanin keskustan pohjoispuolella Kuluntalahden kylässä yhdystie 8803:n varrella. Se on yksi Suomen 19 maakuntaradasta ja vuonna 2017 radalla on kymmenen kilpailupäivää.


title: Kajaanin ravirata

text: Kajaanin ravirata on Vaasan lisäksi ainoa maakuntarata, jossa järjestetään kilpailuja ainoastaan kesäkaudella. Suuremmista raviradoista poiketen Kajaanissa on ainoastaan puurakenteinen avokatsomo, eikä sisätiloissa olevaa lämmitettyä istumakatsomoa. Vuonna 2008 radalle valmistui muun muassa uusi kahvila-ravintola sekä totopelien myyntiä varten tarkoitetut sisätilat.


title: Žarko Petrović

text: Žarko Petrović (; 27. lokakuuta 1964 Novi Sad – 2. huhtikuuta 2007 Novi Sad) oli serbialainen lentopalloilija. Hän kilpaili vuoden 1996 kesäolympialaisissa Atlantassa ja pelasi Serbia ja Montenegrolle kahdeksan ottelua. Hän sai joukkueineen pronssia.


title: Carl Peterson

text: Carl D. Peterson on yhdysvaltalainen amerikkalaisen jalkapallon johtohenkilö. Hän toimi NFL:n Kansas City Chiefsin toimitusjohtajana kahdenkymmenen kauden ajan vuosina 1989–2008. Valmistuttuuan Kalifornian yliopistosta Los Angelesissa hän toimi valmentajana high school- ja yliopistojoukkueissa. Vuonna 1976 hän siirtyi pelaajatarkkailijaksi Philadelphia Eaglesin organisatioon ja vuonna 1982 USFL:n Philadelphia Stars palkkasi Petersonin toimitusjohtajakseen. Peterson oli mukana voittamassa kahta USFL:n mestaruutta. Vuonna 1989 Peterson palasi NFL:ään, kun hän siirtyi Kansas City Chiefsin toimitusjohtajaksi.


title: Carl Peterson

text: Peterson palkkasi Chiefsin valmentajaksi Marty Schottenheimerin ja joukkueen kurssi kääntyi nopeasti. Runkosarjassa joukkue menestyi hyvin, mutta pudotuspeleissä parhaaksi saavutukseksi jäi konferenssifinaali kaudella 1993. San Francisco 49ersista kaapattu pelinrakentaja Joe Montana ei kuitenkaan pystynyt johdattamaan joukkuetta Super Bowliin, kun Buffalo Bills osoittautui paremmaksi. Kaiken kaikkiaan Chiefs selvisi Petersonin aikakaudella yhdeksän kertaa pudotuspeleihin ja voitti neljästi divisioonansa. Peterson erosi Chiefsin toimitusjohtajan tehtävästä vuonna 2008. Tämän jälkeen hän on toiminut muun muassa USA Footballin puheenjohtajana sekä Miami Dolphinsin neuvonantajana.


title: Painin Euroopan-mestaruuskilpailut 2013

text: Vuoden 2013 painin Euroopan-mestaruuskilpailut järjestettiin Tbilisissä, Georgiassa 19.–24. maaliskuuta. Kilpailujen ohjelmassa olivat kreikkalais-roomalainen paini, vapaapaini ja naispaini, joissa kaikissa painittiin seitsemässä painoluokassa.


title: Painin Euroopan-mestaruuskilpailut 2013

text: Georgia isännöi suurta olympiapainilajien arvokisaturnausta ensimmäisen kerran.


title: Painin Euroopan-mestaruuskilpailut 2013

text: 51 kg:n sarjassa alun perin hopealla sijoittunut Estera Dobre hylättiin dopingin takia..


title: Painin Euroopan-mestaruuskilpailut 2013

text: Suomi lähetti Tbilisiin viisi kreikkalais-roomalaisen tyylin painijaa, yhden vapaapainijan ja naispainijan.


title: Jenishit

text: Jenishit (saks. "Jenisch") ovat kiertolaiskansa Länsi-Euroopassa. Heillä on oma murre, joka on lähellä sveitsin saksaa. He pitävät itseään kelttien jälkeläisinä.


title: Fartun Abukar Omar

text: Fartun Abukar Omar (s. 3. elokuuta 1986) on somalialainen pikajuoksija. Hän kilpaili vuoden 2004 kesäolympialaisissa Ateenassa ja putosi naisten 100 metrin juoksussa ensimmäisellä kierroksella jäätyään eränsä kahdeksanneksi. Hän kuitenkin teki ajallaan (14,29) henkilökohtaisen ennätyksensä. Omar juoksi olympialaisissa välillä väärälle kaistalle.


title: Zamzam Mohamed Farah

text: Zamzam Mohamed Farah (s. 19. maaliskuuta 1991 Mogadishu) on somalialainen pikajuoksija. Hän kilpaili vuoden 2012 kesäolympialaisissa Lontoossa ja putosi naisten 400 metrin juoksussa ensimmäisellä kierroksella jäätyään eränsä seitsemänneksi. Hänen aikansa oli 1.20,48. Farah toimi myös maansa lipunkantajana olympialaisissa.


title: Abdulla Mohamed Hussein

text: Abdulla Mohamed Hussein (s. 7. joulukuuta 1987) on somalialainen pikajuoksija. Hän kilpaili vuoden 2004 kesäolympialaisissa Ateenassa ja putosi miesten 400 metrin juoksussa ensimmäisellä kierroksella jäätyään eränsä kahdeksanneksi. Hänen aikansa oli 51,52; hänen henkilökohtainen ennätyksensä on 50,54 (2007).


title: Abdulla Mohamed Hussein

text: Husseinista tuli nuorin Somaliaa olympialaisissa edustanut urheilija.


title: Essaouira-Mogadorin lentoasema

text: Essaouira-Mogadorin lentoasema () on julkinen lentoasema Essaouiran provinssissa Marrakech-Tensift-Al Haouzin hallintoalueella Marokon länsiosassa. Lentoaseman päällystetyllä kiitotiellä on pituutta 2 607 metriä ja leveyttä 45 metriä. Asema sijaitsee 117 metrin korkeudessa merenpinnasta. Essaouira-Mogadorin lentoasemalla on lentokoneiden pysäköintitilaa 12 000 m². Terminaalin pohjapinta-ala on 3 000 m². Lentoaseman kautta pystyy kulkemaan 300 000 matkustajaa vuodessa.


title: Essaouira-Mogadorin lentoasema

text: Lentoasemalta on kaksi päivittäistä lentoa . Lisäksi kesäaikaan asemalta on lentoja Pariisiin. Ryanair aloitti keväällä 2013 lennot asemalta Ranskan Marseilleen ja Belgian Charleroihin.


title: Essaouira-Mogadorin lentoasema

text: Lentoasema sijaitsee noin 15 kilometrin päässä provinssin pääkaupungista Essaouirasta etelään Agadiriin johtavan tien varrella. Lentoasemalta liikennöi linja-autoja Essaouiraan.


title: Joseph Loua

text: Joseph Loua (s. 15. marraskuuta 1976) on guinealainen entinen pikajuoksija. Hän kilpaili miesten 200 metrin juoksussa vuoden 1996 kesäolympialaisissa Atlantassa ja vuoden 2000 kesäolympialaisissa Sydneyssä. Hänen henkilökohtainen ennätysaikansa 200 metrin juoksussa on 20,54 (1997). Loua toimi sekä Atlantassa että Sydneyssä maansa lipunkantajana.


title: Joseph Loua

text: Loua sai samalla juoksumatkalla hopeamitalin yleisurheilun Afrikan-mestaruuskilpailuissa 1996.


title: Perheniemen evankelinen opisto

text: Perheniemen evankelinen opisto on Iitissä sijaitseva vuonna 1924 perustettu yksityinen kristillinen kansanopisto.


title: Perheniemen evankelinen opisto

text: Uskontokasvatus ja –opetus pohjaa Raamattuun ja evankelis-luterilaisen kirkon tunnustukseen.


title: Perheniemen evankelinen opisto

text: Opisto järjestää pitkiä koulutuksia, monimuotokoulutuksia, lyhytkursseja ja seminaareja. Se on erilaisiin kristittyjä varustaviin koulutuksiin erikoistunut oppilaitos. Opistossa opiskelee vuodessa satoja ihmisiä erilaisilla kursseilla ja linjoilla, varustautuen lähimmäisten tukea antavaan kohtaamiseen, kriisityöhön, terapeuttiseen sielunhoitoon, evankeliointi- ja lähetystyöhön. Perheniemen opisto tarjoaa myös majoitus- ja ruokapalveluja. Opiston tiloissa on myös mahdollista järjestää leirejä, juhlia tai kokouksia.


title: 10 – nainen kuin unelma

text: 10 – nainen kuin unelma ("10") on yhdysvaltalainen elokuva vuodelta 1979. Blake Edwardsin ohjaaman elokuvan pääosia näyttelevät Bo Derek ja Dudley Moore. Derek nousi elokuvalla kuuluisuuteen.


title: 10 – nainen kuin unelma

text: Elokuva kertoo ikääntyvästä muusikosta, joka vilkuilee nuoria tyttöjä ja katselee kaukoputkella naapurin sänkytouhuja. Hän saa keski-iän kriisin ja alkaa jahdata unelmanaista.


title: 10 – nainen kuin unelma

text: "10 – nainen kuin unelma" sai kaksi Oscar-ehdokkuutta, musiikista ja laulusta. Bo Derek sai roolistaan Golden Globe -ehdokkuuden kategoriassa Vuoden uusi elokuvatähti. Elokuva oli Suomessa vuoden 1980 viidenneksi katsotuin 187 172 teatterikatsojallaan.


title: 10 – nainen kuin unelma

text: "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.


title: Lappeenrannan ravirata

text: Lappeenrannan ravirata (tunnetaan myös nimellä Lappee) sijaitsee noin neljä kilometriä Lappeenrannan keskustan länsipuolella Lavolan kaupunginosassa Lappeenrannan lentoaseman tuntumassa. Se on yksi Suomen 19 maakunnallisesta raviradasta. Lappeenrannan ravirata aloitti toimintansa nykyisellä paikallaan vuonna 1973. Se korvasi entisen Harapaisten kaupunginosassa sijainneen radan, jossa kilpailtiin viimeistä kertaa syksyllä 1969.


title: Lappeenrannan ravirata

text: Lappeenrannan raviradalla on kaksi erillistä katsomorakennusta. Toisessa sijaitsee 350 paikkaisen ravintolakatsomon lisäksi muun muassa kilpailutuomariston tilat. Toinen rakennus puolestaan käsittää noin 500 hengen istumakatsomon sekä kahvilan. Lisäksi alueella on muun muassa vuonna 1975 valmistunut 22 karsinainen ratatalli.


title: Lappeenrannan ravirata

text: Lappeen vuotuinen päätapahtuma on syksyisen molempien hevosrotujen tammoille järjestettävä Villinmiehen Tammakilpailu. Kuninkuusravit Lappeenrannan nykyisellä radalla on pidetty vuosina 1977, 1993 ja 2009. Lisäksi Lappeen vanhalla raviradalla järjestettiin vuoden 1955 Kuninkuusravit.